title: Annastiina Heikkilä

text: Heikkilän puoliso on niin ikään Ylelle työskentelevä kuvaaja Juha Nurminen.


title: Sionin lentoasema

text:
Sionin lentoasema (, ) on lentoasema Etelä-Sveitsissä. Lentoasema sijaitsee Valais’n kantonissa Sionin kaupungissa Rhônejoen laaksossa. Vuonna 2017 lentoaseman reitti- ja tilausliikenteen matkustajamäärä oli 9 349. Eri tyyppisten ei-sotilaallisten lentojen määrä oli vuonna 2017 yhteensä 41 921.
Lentoasema on aloittanut toimintansa vuonna 1935.


title: Sionin lentoasema

text: Lentoaseman toiminta on monipuolista:


title: Sionin lentoasema

text: Kaudella 2018–2019 Sionista on muun muassa Swissin tilauslentoja Lontooseen ja Air-Glaciersin lentoja Italian lomakohteisiin.


title: Bayoneta – Viimeinen isku

text: Bayoneta – Viimeinen isku "(Bayoneta)" on 9. marraskuuta 2018 Suomessa ensi-iltansa saava Kyzza Terrazaksen ohjaama meksikolais–suomalainen elokuva, jota kuvattiin Turussa muun muassa Varissuolla, Runosmäessä, Turun satamassa ja Förillä. Kuvaukset Suomessa alkoivat 20. helmikuuta 2017 ja kestivät 15 päivää. Meksikon Tijuanaa esittävät osuudet kuvattiin Méxicossa. Elokuvan pohjoismaiset oikeudet omistaa MRP Matila Röhr Productions. Elokuva sai teattereissa 427 katsojaa.


title: Bayoneta – Viimeinen isku

text: Miguel ”Bayoneta” Galindez (Luis Gerardo Méndes) on entinen ammattilaisnyrkkelijä Tijuanasta. Hän on paennut menneisyyttään ja päätynyt maailman toiselle laidalle, Suomen Turkuun. Miguelin päivät kuluvat Turussa Jyrkin (Ilkka Koivula) nyrkkeilysalilla, jossa hän valmentaa Remua (Joonas Saartamo) titteliotteluun.


title: Bayoneta – Viimeinen isku

text: Vaikka Miguel on jättänyt Meksikon tapahtumat taakseen ja hän tutustuu suomalaiseen Saritaan (Laura Birn), menneisyys ei päästä häntä otteestaan. Erilainen paikka ja kulttuuri ajaa Miguelin miettimään itseään ja päästäkseen elämässään eteenpäin, hän päättää, että hänen on noustava vielä kerran kehään.


title: Suomen Tulli

text: Suomen Tulli on Torniossa vuonna 2009 perustettu yhtye. Yhtye on julkaissut kolme albumia, joista kaksi uusinta Rocket Recordsin kautta.


title: Oskolan taistelu

text: Oskolan taistelu käytiin 4. huhtikuuta 1742 Pikkuvihan aikaan Oskolan Loitimojärven jäällä. Erkki Sallinen ja Lauri Roivas pysäytti tohmajärveläisten ja liperiläisten talonpoikien kanssa venäläisten ryöstöretken. Venäläiset pakenivat Loitimonjärvellä olevaan Ryövelin saarelle, minne heidän retkensä päättyi.


title: Yrjö Länsiluoto

text: Yrjö Aleksanteri Länsiluoto (26. maaliskuuta 1890 Tampere – 22. syyskuuta 1954 Helsinki) oli suomalainen kouluneuvos ja päätoimittaja.


title: Yrjö Länsiluoto

text: Länsiluoto pääsi ylioppilaaksi 1910 ja valmistui filosofian kandidaatiksi 1920 ja maisteriksi 1921. Hän oli toimitussihteerinä Tampereen Sanomat, Karjalan Aamu ja Yhteishyvä-lehdissä sekä Oy Maaseudun Sanomain isännöitsijänä ja lehden päätoimittajana 1922–1923. Tämän jälkeen Länsiluoto oli Tuusulan kansanopiston johtajana 1923–1934 ja sen jälkeen vuodesta 1934 kouluhallituksen kansanopetusosastolla kouluneuvoksena. Länsiluoto oli lisäksi Järvenpään yhteiskoulun uskonnon opettajana 1928–1932 ja pakolaiskansakoulujen tarkastajana 1935–1939.


title: Yrjö Länsiluoto

text: Länsiluoto toimi kansanopisto- ja kansankorkeakoulukomiteoiden puheenjohtajana, Kansanvalistusseuran esimiehenä ja Suomen Kansanopistoyhdistyksen sihteerinä. Hän oli muun muassa Kordelinin säätiön hallituksen jäsen ja Suomen Nuorison liiton kunniajäsen.


title: Kaljaasi Verna

text: Kaljaasi Verna oli suomalainen moottorikaljaasi joka haaksirikkoutui Ahvenanmaalla Getan pohjoispuolella luultavasti Finnö grundin seudulla 18. syyskuuta 1948. Laivalla oli 24 (toisen tiedon mukaan 25) henkilöä jotka kaikki hukkuivat onnettomuudessa.


title: Kaljaasi Verna

text: Kaljaasi jonka kotisatama oli Turku oli lähtenyt Uudestakaupungista 18. syyskuuta 1948 kohti Etelä-Amerikkaa jonne laivalla olleiden oli tarkoitus muuttaa siirtolaisiksi. Kaljaasi eksyi suunnastaan kovassa myrskyssä illalla ja onnettomuuden arvioitiin tapahtuneen klo 19:50 aikoihin. Seuraavina päivinä tavattiin Getan rannoilta kolmen laivalla olleen ruumiit, lisäksi löytyi irtotavaraa kuten pelastusvöitä, poiju ja aluksen kajuutan kappaleita.


title: Kaljaasi Verna

text: Kaljaasin kantavuus oli 60 tonnia ja siinä oli 16 hevosvoiman apumoottori purjeiden lisäksi. Kaljaasin ruuma oli mahdollisesti muutettu matkustajahyteiksi.


title: Dreux

text: Dreux on kunta Ranskassa Eure-et-Loirin departementissa Centre-Val de Loiren alueella. Se sijaitsee 80 kilometriä Pariisista länteen Blaisejoen varrella.


title: Dreux

text: Kuninkaallinen kappeli Chapelle royale de Dreux puistoineen on yksi kaupungin tärkeimmistä nähtävyyksistä. Se rakennettiin vuonna 1816. Kappeli on Orléansin suvun sukuhauta, jonne on haudattu muun muassa Ranskan kuningas Ludvig Filip I.


title: Dreux

text: Taide- ja historiamuseo "Musée d'art et d'histoire" sijaitsee vuonna 1895 rakennetussa uusromattisessa kappelissa. Kappeli muutettiin museoksi vuonna 1950. Taidemuseon tunnetuin teos on Claude Monet’n "Étude de glycine".


title: Dreux

text: Dreuxin kellotorni ("Beffroi de Dreux") on rakennettu vuosina 1512 - 1537. Entisen kaupungintalon ja siihen liittyvän kellotornin suunnittelivat kolme arkkitehtiä, joista viimeisimpänä paikalliseen Métezeaun arkkitehtisukuun kuulunut Clément Métezeau. Entinen kaupungintalo symboloi Dreuxin porvarillisen kaupungin vapautta, joka on peräisin Frankkien kuninkaan Ludvig VI hallinnolta.


title: Dreux

text: Paikallinen erikoisuus on pehmeä lehmänmaitojuusto Feuille de Dreux (Dreuxin lehti), jonka päällä on kastanjanlehti.


title: Stephana de Quinzanis

text: Autuas Stephana de Quinzanis T.O.S.D. (9. heinäkuuta 1457 Orzinuovi, Italia – 2. tammikuuta 1530 Soncino, Italia) oli nunna, dominikaanitertiaari, näkijä, neitsyt ja stigmaatikko. Hän tuli alunperin keski-ikäisestä maanviljelijäperheestä, mutta liittyi 1489 dominikaanitertiaareihin ja omisti elämänsä Jeesuksen kärsimysten mietiskelylle ja tyttöjen kristilliselle koulutukselle. Naisen julisti autuaaksi paavi Benediktus XIV 14. joulukuuta 1740 ja hänen muistopäiväänsä vietetään 2. tai 3. tammikuuta. Häntä kunnioitetaan yhä San Giocomon kirkossa Soncinossa, missä pidetään kahta hänen kuvaansa näytillä oikeanpuoleisessa sivukappelissa.


title: Stephana de Quinzanis

text: Stephana syntyi hurskaiden vanhempien maanviljelijäperheeseen pienessä Orzinuovin kylässä Lombardiassa, Pohjois-Italiassa. Jo lapsena hän teki neitsyyden valan ja liittyi 15-vuotiaana dominikaanitertiaareihin, joihin myös hänen isänsä oli kuulunut. Stephana omistautui köyhien ja sairaiden hoivaamiseen. Monet eri ihmiset tulivat konsultoimaan häntä ja pyytämään häneltä rukouksia, kuten pyhä Angela Merici ja autuaat Biellan Augustin ja Mantovan Hosanna. Naisen kerrotaan nähneen näkyjä Jeesuksesta ja muutamista dominikaanipyhimyksistä, sekä kokeneen Jeesuksen kärsimyksen 40 vuoden ajan aina perjantaisin ja vastaanottaneen myös stigmatan ruumiiseensa. Lisäksi hänen sanotaan pystyneen keskustelemaan mystisestä teologiasta ilman muodollista koulutusta ja omanneen profetoinnin ja parantamisen lahjat. Hänen väitetään ennustaneen kuolinpäivänsä 2. tammikuuta 1530, jolloin hän kuoli luonnollisista syistä Soncinossa, Italiassa.


title: Feuille de Dreux

text: Feuille de Dreux ("Dreuxin lehti") on ranskalainen lehmänmaidosta valmistettava pehmeä juusto, jonka päällä on kastanjanlehti. Juusto on halkaisijaltaan 16–18 senttimetriä ja paksuudeltaan 2–3 senttimetriä. Sen paino on 300–500 grammaa ja se sisältää vain 15 prosenttia rasvaa.


title: Feuille de Dreux

text: Feuille de Dreuxin historia juontaa 1900-luvun alun Eure-et-Loirin alueeseen. Tuolloin juustoa valmistettiin talonpojille, jotka ottivat sitä pellolle välipaloiksi. Juuston alhainen rasvapitoisuus johtuu siitä, että alue tuotti kermaa Pariisiin ja sen lähiympäristöön, jonka takia kerma kuorittiin maidosta. Kastanjanlehdet eivät ole juuston päällä vain esteettisestä syystä, vaan niiden tarkoitus on estää juustoja tarttumasta toisiinsa kiinni.


title: Júpiter-luokka (partioalus)

text: Júpiter-luokka oli Portugalin laivaston kuuden aluksen muodostama partioveneluokka.


title: Júpiter-luokka (partioalus)

text: Luokan kaikki alukset valmistettiin Estaleiros Navais do Mondegolla ja niiden aseistuksena oli yksi 20 millimetrin tykki.


title: Júpiter-luokka (partioalus)

text: Poistetuista aluksista kolme luovutettiin 1975 Mosambikille ja neljäs romutettiin.


title: Olavi Karpalo

text: Olavus (Olavi) Gustavus Adolphus Karpalo (21. lokakuuta 1916 Helsinki – 1988 Venezuela) oli suomalainen SS-vapaaehtoinen. Siviiliammatiltaan hän oli lavastaja.


title: Olavi Karpalo

text: Karpalo osallistui 20-vuotiaana vapaaehtoisena 1937 Espanjan sisällissotaan Francon falangistien joukoissa, hän oli ilmoittanut huoltajilleen matkustavansa Saksaan Hitler-Jugendin retkelle. Karpalo julkaisi myöhemmin sotakokemuksistaan kirjan "Sisulla sotaan : falangistin kokemuksia Espanjasta" (WSOY 1940).


title: Olavi Karpalo

text: Karpalo oli talvisodassa Lentolaivue 39:n joukoissa. Hän liittyi 1941 suomalaisiin SS-vapaaehtoisiin ja oli yksi niistä noista 400 vapaaehtoisesta ns. divisioonan miehestä jotka lähetettiin heti kesäkuun lopulla 1941 Saksan itärintamalle SS-divisioona Wikingin mukana koska heillä oli jo ennestään sotakokemusta. Karpalo turhautui kuitenkin jouduttuaan divisioonan verstaskomppaniaan korjaamaan autoja vaikka hän olisi halunnut rintamalle sotimaan. Karpalo oli luullut pääsevänsä Luftwaffeen vastattuaan myöntävästi kysymykseen oliko hän käynyt Suomen ilmavoimien apumekaanikkokurssin tai teknillisen opiston. SS-joukkojen yhteysupseerille, sotilaspastori Ensio Pihkalalle 24. heinäkuuta 1941 kirjoittamassaan kirjeessä Karpalo mainitsi myös osallistuneensa juutalaisten teloituksiin viiden muun vertaskomppanian suomalaisen kanssa. Kirje tuli julki syksyllä 2017 kun Åbo Akademin kirkkohistorian dosentti André Swanström julkisti aiemmin piilossa ollutta arkistomateriaalia. Pihkala kävi kirjeen saatuaan tapaamassa miehiä heidän yksikössään ja Karpalo kiitti häntä myöhemmin käynnistä. Swanström tutki huoltokomppanian suomalaisten vapaaehtoisten palvelusitoumuksia ja hänen mukaansa he olivat mielipiteiltään oikeistoradikaaleja, osa oli ilmoittanut suoraan olevansa kansallissosialisteja.


title: Olavi Karpalo

text: Karpalo sai sittemmin siirron toisaalle SS-joukkoihin palvellen sitten niissä toukokuuhun 1942 saakka. Suomeen palattuaan hän palveli jatkosodan loppuun Lentolaivue 32:ssa. Sodan jälkeen hän muutti Venezuelaan hankittuaan itselleen ensin lahjomalla esteettömyystodistuksen Rauman passitoimistosta koska entisten SS-miesten matkustusta ulkomaille oli rajoitettu. Karpalo vietti loppuelämänsä Venezuelassa jossa hän myös kuoli.


title: Cliff Bennett & The Rebel Rousers

text: Cliff Bennett & The Rebel Rousers oli 1960-luvun brittiläinen rhythm and blues -yhtye, jonka jäseniä olivat Clifford Bennett (laulu), Charles Hodges (basso, kosketinsoittimet), David Peacock (kitara), Mick Burt (rummut) ja Nicky Hopkins (piano). Yhtyeen uran alkuvuosina heidän levyjään tuotti Joe Meek ja managerina toimi Brian Epstein.


title: Cliff Bennett & The Rebel Rousers

text: The Rebel Rousers esiintyi lämmittelybändinä The Beatlesin viimeisellä Britannian-kiertueella vuonna 1966. Paul McCartney tuotti The Rebel Rousersin singlen ”Got to Get You into My Life”. Kappale on julkaistu The Beatlesin albumilla "Revolver", mutta The Beatles ei itse tehnyt siitä koskaan singleä. The Rebel Rousersin single nousi brittilistalla sijalle 6.


title: Cliff Bennett & The Rebel Rousers

text: The Rebel Rousersin jälkeen Bennett lauloi Toe Fatissä, jossa olivat mukana Uriah Heep -yhtyeeseen myöhemmin liittyneet Ken Hensley ja Lee Kerslake. Myös Bennettiä pyydettiin mukaan Uriah Heepiin, mutta hän kieltäytyi. Samoin hän kieltäytyi tarjouksesta ryhtyä Blood, Sweat & Tearsin laulajaksi.


title: Lähde (liikekeskus)

text: Lähde on Rajamäelle syyskuussa 2018 valmistunut liikekeskus, jonka avajaiset pidettiin 11. lokakuuta. Pääliikkeenä toimii K-Supermarket ja S-Market. Muita palveluja ovat Robert’s Coffee, R-kioski, Hesburger, Kotipizza ja Rajamäen Apteekki. Liikekeskuksen edessä sijaitsee Otto-automaatin käteisnoutopiste. Alueelle tulee esimerkiksi viljelypalstoja asukkaiden käyttöön. Alueen suunnittelussa näkyvät kuntalaisten kanssa kehitetyt teemat.


title: Prudnik

text: Prudnik () on kaupunki Puolan eteläosassa, entinen Ylä-Sleesian pääkaupunki. Vuoden 2016 lopussa siellä oli 21368 asukasta.


title: Vihtori Nybergh

text: Vihtori Nybergh (5. huhtikuuta 1857 Oulu – 1. kesäkuuta 1938 Oulunkylä) oli suomalainen hovineuvos, vankilanjohtaja ja virkamies.


title: Vihtori Nybergh

text: Vihtori Nyberghin vanhemmat olivat merikapteeni Carl Gottlieb Nybergh ja Fredrika Karolina Löthman ja puoliso vuodesta 1881 Elin Kalm (k. 1930). Nybergh tuli ylioppilaaksi Oulun ruotsalaisesta lyseosta 1877 ja suoritti yksityisesti yliopistollisen tutkinnon rikoslaista ja vankeinhoito-opista 1889. Hän oli Helsingin vankilan kirjanpitäjä vuodesta 1883, Helsingin lääninvankilan johtaja vuodesta 1891 ja Kakolan johtaja vuodesta 1906. Vuodesta 1888 Nybergh oli alkoholistiparantola Turvan johtokunnan jäsen ja vuodesta 1903 kasvatuslaitos Käyrän johtokunnan jäsen. Useita ulkomaan opintomatkoja tehnyt Nybergh oli vankeinhoidon yhdistysten jäsen, ajoi raittiusaatetta ja toimi vartijakoulun opettajana ja johtajana. Työuransa Nybergh aloitti Oulun lääninkonttorin palveluksessa 1878–1883. Turussa hän toimi myös sähköyhtiön toimeenpanevana johtajana 1914–1918. Hämeenlinnan vankilaa Nybergh johti 1918–1921. Nybergh julkaisi teoksia vankeinhoidon alalta sekä sukututkijana omasta ja vaimonsa suvusta, samoin kuin toimitti Suomen Vankeinhoitomiesten yhdistyksen "Muistiinpanoja"-julkaisua 1896–1920. Hovineuvoksen arvonimen hän sai vuonna 1914. Eläkkeelle jäätyään Nybergh muutti Oulunkylään, jossa hän toimi vielä muun muassa valtion tulo- ja omaisuusverolautakunnan puheenjohtajana.


title: Vihtori Nybergh

text: Professorit Aarne Laitakari ja Erkki Laitakari olivat Nyberghin poikia.


title: Aatu Luusuaniemi

text: Aatu Luusuaniemi (s. 6. tammikuuta 1999 Rovaniemi) on suomalainen jääkiekkoilija, joka edustaa SM-liigajoukkue Saimaan Palloa. Hän on pelannut kaudella 2018–2019 myös lainalla Mestis-joukkue Imatran Ketterässä. Luusuaniemi on pelipaikaltaan oikea laitahyökkääjä. Hän laukoo oikealta.


title: Aatu Luusuaniemi

text: Luusuaniemi on Rovaniemen Kiekon kasvatti. Hän siirtyi C-juniori-ikäisenä Oulun Kärppiin. Luusuaniemi voitti kauden 2013–2014 päätteeksi C-nuorten SM-hopeaa. Kauden 2014–2015 päätteeksi hän voitti sekä B-nuorten Suomenmestaruuden ja C-nuorten SM-hopeaa. Kaudella 2015–2016 Luusuaniemi voitti Kärppien B-nuorten sisäisen piste-, maali- ja syöttöpörssin tehoilla 20+30=50. Hän voitti kauden päätteeksi B-nuorten Suomenmestaruuden ja Luusuaniemi valittiin B-nuorten SM-sarjan toiseen tähdistökentälliseen.


title: Aatu Luusuaniemi

text: Kaudella 2016–2017 Luusuaniemi oli tehoilla 15+22=37 Kärppien A-nuorte, paras maalintekijä Jesse Koskenkorvan ja Niko Kuirin kanssa sekä toiseksi paras pistemies Koskenkorvan jälkeen. Hän voitti myös joukkueen sisäisen tehotilaston lukemalla +16. Luusuaniemi vahvisti kauden aikana myös Kärppien B-nuoria, jossa hän voitti kauden päätteeksi SM-pronssia. Kaudella 2017–2018 Luusuaniemi oli Kärppien A-nuorten paras pistemies ja syöttäjä tehoilla 22+27=49. Hän sijoittui koko A-nuorten SM-liigan pistepörssissä yhdeksänneksi. Luusuaniemi voitti myös joukkueensa sisäisen tehotilaston lukemalla +21. Pudotuspeleissä hän oli kahdeksalla syöttöpisteellään Kärppien paras syöttäjä Atte Karppisen kanssa. Luusuaniemi voitti kauden päätteeksi A-nuorten SM-hopeaa. Vuoden 2018 vaihteessa hän debytoi miesten peleissä pelattuaan kaksi ottelua lainalla Mestis-joukkue Rovaniemen Kiekossa.


title: Aatu Luusuaniemi

text: Toukokuussa 2018 Luusuaniemi teki 1+2-vuotisen SM-liigasopimuksen Saimaan Pallon kanssa. Syyskuussa seura lainasi hänet toistaiseksi voimassa olevalla sopimuksella Mestis-joukkue Imatran Ketterään. Luusuaniemi teki SaiPassa liigadebyyttinsä kauden 2018–2019 neljännellä kierroksella 21. syyskuuta 2018 vieraissa Pelicansia vastaan. Hänelle vapautui paikka joukkueen kokoonpanosta, kun Emil Oksanen joutui sivuun. Luusuaniemi merkittiin heti SaiPan ykkösketjun vasempaan laitaan Cody Kunykin ja Ahti Oksasen viereen. Hän sai ottelussa jääaikaa lopulta 12.09 minuuttia. Luusuaniemi keräsi myös teholukeman -1.


title: Aatu Luusuaniemi

text: Luusuaniemi pelasi World U-17 Hockey Challengessa vuonna 2015. Yhteensä hän on pelannut seitsemän nuorten ja 18 poikien maaottelua.


title: Aatu Luusuaniemi

text: Luusuaniemi valittiin Pohjola-leirin tähdistökentälliseen vuonna 2014.


title: Aatu Luusuaniemi

text: Luusuaniemen isoveli Arttu pelasi jääkiekkoa A-junioriksi asti. Hän työskentelee nykyään pelaaja-agenttina.


title: Luusuaniemi

text: Luusuaniemi on suomalainen sukunimi seuraavilla:


title: Altair-luokka

text: Altair-luokka oli Portugalin laivaston kuuden Britanniasta 1946 hankitun Fairmile B -tyyppisen veneen muodostama alusluokka.


title: Altair-luokka

text: Alukset riisuttiin aseista ja niitä käytettiin lähinnä pelastusaluksina. Lisäksi niihin rakennettiin takakannelle suoja miehistölle.


title: Eetu Pylkkänen

text: Eetu Pylkkänen (s. 29. huhtikuuta 1998 Espoo) on suomalainen jääkiekkopuolustaja, joka edustaa SM-liigajoukkue Turun Palloseuraa. Hän on pelannut kaudella 2018–2019 myös lainalla Mestis-joukkue Savonlinnan Pallokerhossa. Pylkkänen laukoo oikealta.


title: Eetu Pylkkänen

text: Pylkkänen on Espoon Palloseuran kasvatti. Hän siirtyi C-juniori-ikäisenä Espoo Bluesiin. Kaudella 2013–2014 Pylkkänen oli C-nuorten SM-karsinnoissa joukkueensa eniten maaleja tehnyt puolustaja viidellä osumallaan. C-nuorten SM-sarjan runkosarjassa hän oli Bluesin tehokkain puolustaja tehoilla 8+19=27, joilla Pylkkänen sijoittui koko sarjan puolustajien pistepörssissä toiseksi edellään vain osan kaudestaan Blues Akatemiassa pelannut joukkuetoveri Ilmari Karhapää. Hän voitti kauden päätteeksi B-nuorten Suomenmestaruuden. Pylkkänen palkittiin kauden päätteeksi B-nuorten SM-sarjan parhaana puolustajana Ilpo Koskela -palkinnolla ja hänet valittiin sarjan tähdistökentälliseen. Kaudeksi 2015–2016 Pylkkänen siirtyi Jokereiden A-nuoriin. Kaudella 2016–2017 hän edusti joukkuetta myös Junior Club World Cupissa.


title: Eetu Pylkkänen

text: Toukokuussa 2017 Pylkkänen teki 2+1-vuotisen juniorisopimuksen Turun Palloseuran SM-liigajoukkueen kanssa. Hän pelasi alkukauden 2017–2018 seuran A-nuorissa, kunnes helmikuussa 2018 TPS lainasi Pylkkäsen loppukaudeksi Mestis-joukkue Kiekko-Vantaan riveihin. Hän teki siellä loppukaudella seitsemässä runkosarja- ja viidessä playoff-ottelussa yhden maalin.


title: Eetu Pylkkänen

text: Toukokuussa 2018 Pylkkänen sai TPS:ään 1+1-vuotisen ammattilaissopimuksen. Syyskuussa seura lainasi hänet toistaiseksi voimassa olevalla sopimuksella Mestis-joukkue Savonlinnan Pallokerhoon. Pari viikkoa myöhemmin Pylkkänen kutsuttiin takaisin TPS:n SM-liigajoukkueeseen. Hän teki liigadebyyttinsä kauden 2018–2019 viidennellä kierroksella 22. syyskuuta 2018 vieraissa Vaasan Sportia vastaan. Pylkkänen merkittiin TPS:n seitsemänneksi puolustajaksi. Hän sai ottelussa jääaikaa lopulta 2.17 minuuttia.


title: Eetu Pylkkänen

text: Pylkkänen pelasi alle 18-vuotiaiden Ivan Hlinkan muistoturnauksessa vuonna 2015. Yhteensä hän on pelannut kymmenen nuorten ja 18 poikien maaottelua.


title: Parkki Paul

text: Parkki Paul oli suomalainen parkkilaiva joka upposi myrskyssä yöllä 9. – 10. helmikuuta 1920 Cuxhavenin ulkopuolella Saksan rannikolla. Onnettomuudessa hukkui 8 miehistön jäsentä joista viisi oli suomalaisia (kapteeni, perämies, konstaapeli ja kaksi matruusia). Parkki oli kivihiililastissa matkalla Grimsbystä Kööpenhaminaan.


title: Parkki Paul

text: Parkki Paulin oli rakentanut A. Conradi & Sohn Kielissä Saksassa 1878. Laivan vetoisuus oli 765,6 bruttorekisteritonnia, kantavuus 1 200 kuollutpainotonnia, pituus 50,05 metriä, leveys 10,37 metriä ja syväys 6,09 metriä. Laiva oli rakennettu tammesta ja kovapuusta ja sen pohja oli metallilevyillä päällystetty.


title: Parkki Paul

text: Laivan suomalaisina omistajina olivat olleet hankolainen J. Lindqvist & Co. 1894–1903, kemiöläinen A. E. Mattsson 1903–1917 ja helsinkiläinen Carl Wahlroos & Co. vuodesta 1917. Joulukuussa 1897 laiva oli törmännyt yhteen yöllä englantilaisen höyrylaiva Loch Lomondin kanssa matkalla Hampurista merelle ja menetti tällöin muun muassa ankkurinsa.


title: Vampire Weekend (albumi)

text: Vampire Weekend on samannimisen pop-yhtyeen esikoisalbumi, jonka julkaisi XL Recordings 29. tammikuuta 2008. Albumilta julkaistiin viisi singleä, tunnetuimpina A-Punk ja Oxford Comma. Albumia pidetään yleisesti hauskana ja se on myös vaikuttanut indie pop -musiikkiin.


title: Vampire Weekend (albumi)

text: Albumin tuotti yhtyeen entinen jäsen Rostam Batmanglij, joka erosi yhtyeestä vuonna 2016. Albumin kansikuva on otettu yhtyeen vuonna 2006 järjestämästä keikasta.


title: Bellatrix-luokka

text: Bellatrix-luokka oli Portugalin laivaston partioveneluokka.


title: Bellatrix-luokka

text: Luokan alukset valmisti Bayerische Schiffbaugesellschaft GmbH ja Arsenal do Alfeite.


title: NRP Algol (P1138)

text: NRP Algol (runkonumero P1138) oli Portugalin laivaston partioalus.


title: NRP Algol (P1138)

text: Aluksen valmisti lissabonilainen Argibay. Alus laskettiin vesille 1964.


title: NRP Algol (P1138)

text: Alus poistettiin palveluksesta 1975.


title: Herran enkeli

text: Herran enkeli (מַלְאַךְ יְהוָה "malakh YHWH" "Jahven sanansaattaja") esiintyy toistuvasti heprealaisessa Raamatussa (Vanhassa Testamentissa) Jumalan (Jahven) puolesta.


title: Herran enkeli

text: Termi "malakh YHWH", joka esiintyy 65 kertaa heprealaisen Raamatun tekstissä, voidaan kääntää englanniksi joko "the angel of the Lord" tai "an angel of the Lord". The King James Version -raamatunkäännös yleensä kääntää sen "the angel of the LORD"; harvemmin "an angel of the LORD". Septuaginta (LXX) -raamatunkäännös käyttää joskus ἄγγελος Κυρίου (an angel of the Lord), joskus ὁ ἄγγελος Κυρίου (the angel of the Lord): 1. Mooseksen kirjan jakeissa 16:7-11 se antaa ensin muodon ilman kreikan artikkelia, artikkelin kanssa (ehkä anaforinen, tarkoittaen "edellä mainittu enkeli/sanansaattaja") kaikki myöhemmät maininnat.


title: Herran enkeli

text: Myös Uusi Testamentti käyttää termiä "Herran enkeli" (ἄγγελος Κυρίου) useita kertoja, kerran (Luuk 1:11–19) tunnistettuna Gabrieliksi.


title: Herran enkeli

text: Tähän läheisesti liittyvä termi on "Jumalan enkeli" ("mal'akh 'Elohim"), joka mainittiin 12 kertaa (joista kaksi kertaa monikossa).


title: Herran enkeli

text: Esimerkkejä heprean termin מַלְאַךְ יְהוָה käytöstä löytyy seuraavista jakeista:Kreikankielinen käännös Vanhasta testamentista, joka tunnetaan nimellä Septuaginta kääntää heprean lauseen מַלְאַךְ יְהוָה kuin ἄγγελος Κυρίου, "angel of the Lord" tai ὁ ἄγγελος Κυρίου, "the angel of the Lord". On ajateltu, että Septuaginta-ramaatunkäännöksessä niin on tehty vapaasti: "Koska heprean idiomi ei voi tarkoittaa mitään muuta kuin 'Jumalan enkeli', Septuaginta kääntää sen artikkelin kanssa tai ilman artikkelia."


title: Herran enkeli

text: The King James Version ja New King James Version -raamatunkäännökset kirjoittavat isolla alkukirjaimella sanan "Angel" Vanhan testamentin viittauksissa ""the" Angel of the Lord", mahdollisesti merkitäkseen, että kyseessä on tietty enkeli; vastaavasti ne kirjoittavat pienellä alkukirjaimella sanan "angel" Vanhan testamentin viittauksissa ""an" angel of the Lord" (ja Uuden testamentin viittauksissa).


title: Herran enkeli

text: Termi "angel of God" (Heb. "mal'akh 'Elohim") esiintyy 12 kertaa (joista kaksi on monikkomuodossa). Seuraavat ovat esimerkkejä:Lisäksi on mainintoja Jumalan "lähettäneen enkelin", josta seuraavassa on esimerkkejä:Hieman vastaavia ilmaisuja ovat "se enkeli, joka on minut pelastanut kaikesta onnettomuudesta", המלאך הגאל, "gegenheimer haggoel" (1. Moos. 48:16); "hänen kasvojensa kirkkaus", מלאך פניו, "malak panaiv" (Jes. 63:9); "liiton enkeli", מלאך הברית, "malakh habrit" (Mal. 3:1).


title: Herran enkeli

text: Uudessa testamentissa kreikan lause ἄγγελος Κυρίου ("aggelos kuriou" – "Herran enkeli") löytyy Matteuksen evankeliumin jakeista 1:20, 1:24, 2:13, 2:19 ja 28:2; Luukkaan evankeliumin jakeista 1:11 ja 2:9; Johanneksen evankeliumin jakeesta 5:4; Apostolien tekojen jakeista 5:19, 8:26, 12:7 ja 12:23. Mitkään näistä eivät ole sitaatteja Vanhasta Testamentista (George Howard sanoo, että tällaiset sitaatit Uuden Testamentin kirjojen käsikirjoituksissa saattavat sisältää Jumalan heprealaisen nimen neljällä kirjaimella kirjoitettuna - YHWH tai JHVH - Κυρίουn sijaan), ja englanninkieliset käännökset kääntävät fraasin joko "an angel of the Lord" tai "the angel of the Lord". Maininnat Apostolien tekojen jakeessa 12:11 ja Ilmestyskirjan jakeessa 22:6 "his angel" (the Lord's angel) voidaan myös ymmärtää tarkoittavan joko ""the" angel of the Lord" tai ""an" angel of the Lord".


title: Herran enkeli

text: Herran enkeli, joka on mainittu Luukkaan evankeliumin jakeessa 1:11, nimeää itsensä Gabrieliksi Luukkaan evankeliumin jakeessa 1:19.


title: Herran enkeli

text: Useimmat  kohdat, joissa on "Herran enkeli", jättävät lukijan kysymään, oliko se enkeli vai Jahve, joka ilmestyi. Lukuun ottamatta sitä näkyä, että "Herran enkeli on vain – enkeli", laaja valikoima ratkaisuja on tarjottu, kuten että enkeli on Jumalan maallinen ilmentymä, jonkinlainen Jumalan avatar tai esi-inkarnoitunutKristus.


title: Herran enkeli

text: "Catholic Encyclopedia -tietosanakirjassa" (1907) Hugh Pope kirjoittaa: "Varhaiset kirkkoisät, sivuuttaen Septuagintan tekstin kirjaimen, välittivät, että Jumala itse ilmestyi lain antajana Moosekselle. Ei ollut epäluonnollista, että Tertullianus [...] näki sellaiset ilmestykset siinä valossa, että ne ennakoivat inkarnaatiota, ja useimmat itäiset kirkkoisät seurasivat samaa ajatuslinjaa." Pope lainaa Theodoretin näkemystä, että tämä enkeli oli luultavasti Kristus, "Ainoasyntyinen Poika, suuren neuvoantajan enkeli", ja latinalaisten kirkkoisien Hieronymuksen, Augustinuksen ja Gregorius Suuren näkemystä, joka on vastakkainen Theodoretille, että se ei ollut enempää kuin enkeli. Tämän näkemyksen, hän sanoo, "oli tarkoitus elää Kirkossa, ja skolastikot tekivät siitä järjestelmän". Tueksi tälle näkemykselleen hän lainaa Augustinusta, joka julisti, että "enkeli on oikein nimetty enkeliksi, jos me tarkastelemme häntä itseään, mutta on yhtä oikein sanoa häntä "Herraksi", koska Jumala asuu hänessä." Pope osoittaa kuitenkin, että päinvastainen näkemys oli myös hyväksytty Katolisen Kirkon sisällä.


title: Herran enkeli

text: "Herran enkelin" esiintymiä on itse asiassa usein esitetty itsensä Jahven ilmestymisinä pikemminkin kuin erillisenä, hänen puolestaan toimivana olentona. 1. Mooseksen kirjan jakeissa 31:11-13, "Jumalan enkeli", sanoo, "minä olen Jumala, joka ilmestyin sinulle Betelissä". 2. Mooseksen kirjan jakeissa 3:2-6 "Jahven enkeli" (מלאך יהוה) ilmestyi Moosekselle tulenliekissä, ja sitten "Jahve" (יהוה) sanoi hänelle: "minä olen sinun isäsi Jumala". Vertaa myös 1. Mooseksen kirjan jae 22:11; Tuomarien kirjan jakeet 6:11-22. Tällä kertaa Herran enkeli puhuu siten, kuin aiemmat lupaukset olisivat hänen vallassaan (ks. 1. Moos. 16:11 ja 21:17).


title: Herran enkeli

text: Toinen tulkinta perustuu muinaisten puhujien käytännölle, johdantolauseen jälkeen käytetään kieliopillisesti ensimmäistä persoonaa julistettaessa sen näkökulmasta, jota he edustavat.


title: Herran enkeli

text: Toinen ehdotus on Samuel A. Meierin interpolointiteoria, , jonka mukaan alun perin tarinat, joissa on monitulkintaisuutta Jahven ja "Jahven enkelin" välillä, on kirjoitettu niin, että Jahve itse tuo viestin. Myöhemmin termi "mal'akh" liitettiin ennen jumalallista nimeä muuttamaan kertomuksia, jotta ne täyttäisivät muuttuvan teologian vaatimukset, joka korosti voimakkaasti transsendenttista Jumalaa. Jos termi "mal'akh" poistetaan näistä kohdista, lopputarina sopii siististi "default"-muodossa Lähi-Idän kirjallisuuteen, jossa jumaluus näkyy suoraan ihmisille ilman välittäjää. Lisäksi termi "mal'akh" ei vaadi mitään muutoksia siihen yhteydessä oleviin verbeihin, koska molemmat "mal'akh" ja jumaluus, kuten Jahve tai Elohim, ovat kieliopillisesti maskuliinisia ja koska substantiivi, jota ennen "mal'akh" on otettu käyttöön, säilyy muuttumattomana konsonanttitasolla. Toisaalta, sanan "mal'akh" poistaminen kerronnasta tekee yleensä siitä koherentimman ja sopusointuisemman muinaisen Lähi-Idän kirjallisuuden kontekstissa.


title: Herran enkeli

text: Vaikka Wojciech Kosior suosii tätä interpolointiteoriaa, hän mainitsee joitakin siihen liittyviä ratkaisemattomia vaikeuksia: suuri määrä samanlaisia Jumalan ilmestymisiä, joissa sanaa "mal'akh" ei "ole" lisätty nimiin Jahve ja Elohim ja se, että sitä ei ole koskaan liitetty nimiin kuten El-Elyon, El-Shadday tai El-Ro'eh, joita raamatulliset heprealaiset palvoivat.


title: Herran enkeli

text:
Varhaiset kirkkoisät, kuten Justinos Marttyyri, tunnistaa Herran enkelin esi-inkarnoituneeksi Kristukseksi , jonka olemus on kirjattu heprealaiseen Raamattuun. On olemassa syy, miksi jotkut varhaiset kristityt näkivät Jeesuksen Herran enkelinä, Susan Garrett sanoo: [
Logiikka sen takana, että]mainintojen Herran enkelistä tulkittiin tarkoittavan Jeesusta, oli syvemmällä. Monet enkelit ennen Jeesuksen aikaa ja hänen aikanaan olivat syvästi kiinnostuneet enkeleistä. Jotkut käsittivät Herran enkelin olevan täysin Jumalasta erillinen – jonkinlainen enkelimäinen visiiri tai oikean käden enkeli joka toimi taivaallisen hovin päämiehenä ja muissa tärkeissä tehtävissä kuten välittäjänä Jumalan ja ihmisten välillä. Lisäksi jotkut juutalaiset rutiininomaisesti omaksuivat ilmaisuja, joita Kirjoituksissa käytettiin Herran enkelistä, ja käyttivät niitä kuvaamaan joitakin Jumalan attribuutteja kuten Jumalan sanaa, kunniaa, viisautta, henkeä, voimaa ja nimeä – melkein kuin nämä Jumaluuden aspektit itsessään olisivat itsenäisiä enkeleitä. Toisin sanoen, täysin riippumatta kristinuskosta muinaisten juutalaisten keskuudessa puhuttiin Jumalan sanasta, Jumalan kunniasta ja niin edelleen termein, jotka suuresti muistuttivat Jumalan enkeliä. Niinpä kun varhaiset kristityt kirjailijat kuten Justinus Marttyyri yhdistivät Jeesuksen Jumalan sanaan ja tämä sanan vuorostaan Herran enkeliin, he eivät niinkään paljon keksineet omasta päästään kuin lisäsivät uuden kerrostuman varsin vakiintuneeseen tapaan lukea Kirjoituksia.
Hellenistinen juutalainen filosofi Filon Aleksandrialainen tunnisti Herran enkelin (yksikössä) Logokseksi.


title: Herran enkeli

text: "Baker's Evangelical Dictionary of Biblical Theology -teoksessa" Louis Goldberg kirjoittaa: "Herran enkelin tehtävät Vanhassa testamentissa ovat esikuvana Jeesuksen sovitustyölle. Uudessa testamentissa ei mainita Herran enkeliä; Messias itse on tämä henkilö."


title: Herran enkeli

text: Toisaalta Knofel Staton sanoo: "Ajatus, että tämä enkeli oli Kristus, on epäuskottava monista syistä, joista yksi on Heprealaiskirjeen sana: "Ei Jumala ole kenellekään enkeleistä (ei edes Herran enkelille) sanonut: 'Sinä olet minun poikani'" Ben Taflinger sanoo: "Herran enkeli on vain sitä – enkeli. [... Jumalallinen Jumalan poika [...] ei ollut vain Herran enkeli, eikä hän ilmestynyt näkyvässä muodossa ennen Inkarnaatiota."


title: Herran enkeli

text: Jehovan todistajat opettavat, että enkeli, joka toi israelilaiset luvattuun maahan ja joka ei anna anteeksi niskoittelua, sillä hän toimii Jumalan nimissä (2. Moos. 23:20-21), oli "Jumalan esikoispoika", pre-eksistentti Kristus, joka on myös arkkienkeli Mikael, Israelin kansan prinssiksi mainittu Danielin kirjan jakeessa 10:21.


title: Nyrkkeilyn Euroopan-mestaruuskilpailut 1951

text: Vuoden 1951 nyrkkeilyn Euroopan-mestaruuskilpailut järjestettiin 14.–19. toukokuuta 1951 Milanossa. Kilpailuissa oli kaikkiaan 132 nyrkkeilijää 20 maasta. Merkittävin poissaolija oli vielä Neuvostoliitto, joka oli asteittain aloittanut osallistumisen lajikohtaisiin mestaruuskisoihin.


title: Arthur Rickhard Ramsay

text: Arthur Rickhard (Richard, Rikhard) Ramsay (3. huhtikuuta 1838 Kuopio – 22. joulukuuta 1915 Helsinki) oli suomalainen kenraalimajuri, joka palveli Venäjän keisarillisessa armeijassa ja Suomen suuriruhtinaskunnan armeijassa.


title: Arthur Rickhard Ramsay

text:
Ramsayn vahemmat olivat Kuopion läänin kuvernööri Gustaf Adolf Ramsay ja Vendla Gustava von Essen. Hänen puolisonsa vuodesta 1897 oli Agatha Magdalena Augusta von Knorring (k. 1936). Kenraalimajuri Gustaf Adolf Ramsay oli hänen veljensä. Ramsay tuli oppilaaksi Suomen Kadettikouluun 1849 ja hänet ylennettiin valmistuttuaan vänrikiksi 1858. Luutnantiksi Ramsay ylennettiin 1865 ja kapteeniksi 1874. Suomen tarkk’ampujapataljoonassa palvellut Ramsay osallistui komppanianpäällikkönä Turkin sotaan 1877–1878. Everstiluutnantiksi ylennettynä hän oli Mikkelin tarkk’ampujapataljoonan komentaja vuodesta 1880. Everstiksi 1882 ylennetty Ramsay erosi sotapalveluksesta 1891 kenraalimajurina. Ramsay edusti aatelistoa
valtiopäivillä 1872 ja 1877.


title: Betty Grablen filmografia

text: Tämä on Betty Grablen filmografia ja teatteriesiintymiset.


title: Kiitoketju

text: Oy Kiitoketju Ab, vuodesta 1983 Opti-Kiito Oy, oli Helsingissä vuonna 1936 perustettu vetoketjutehdas, joka toimi ensin Helsingin Malmilla ja vuodesta 1967 Keravan Ahjossa. Yritys oli 1980-luvun taitteessa Pohjoismaiden suurin vetoketjutehdas, joka työllisti 390 henkilöä.


title: Kiitoketju

text: Suomen ensimmäisen vetoketjutehtaan perusti Helsinkiin vuonna 1936 ruotsalainen Gusums Bruks & Fabriks Ab nimellä O.Y. Vetoketjutehdas Kiito A.B. Myöhemmin Kiitoketju oli suomalaisomistuksessa vuoteen 1970 asti, jolloin sen omistajaksi tuli sveitsiläis-saksalainen Opti-konserni.


title: Kiitoketju

text: Vetoketjujen valmistus siirrettiin sittemmin Viroon, mutta sen perua harjoitti Keravalla kangas- ja lankatukkutoimintaa 2010-luvulle asti kaksi yhtiötä, Coats Opti Oy ja MEZ Crafts Finland Oy. Vuonna 2013 tyhjilleen jääneet ja Keravan kaupungin omistukseen siirtyneet vetoketjutehtaan rakennukset aiottiin purkaa.


title: Kiitoketju

text: Timo Sarpanevan Iittalalle suunnittelemien Tsaikka-teelasien metallipidikkeet valmistettiin alun perin Kiitoketjun metallivetoketjujen ylijäämämateriaalista, rei'itetyistä levyistä.


title: Conrad

text: Conrad ja Konrad ovat sukunimiä seuraavilla:


title: Ulrich Nitzschke

text: Ulrich "Ulli" Nitzschke (25. heinäkuuta 1933 Quedlinburg, Saksi-Anhalt, Saksa – 23. heinäkuuta 2013 Chemnitz, Saksa) oli saksalainen nyrkkeilijä. Hän voitti amatöörien Euroopan-mestaruuden vuonna 1953 sarjassa alle 81 kg.


title: Ulrich Nitzschke

text: Nitzschken ura kotiseudullaan Saksi-Anhaltissa eteni nopeasti niin, että hänestä tuli 17-vuotiaana vuonna 1951 Saksi-Anhaltin ja Itä-Saksan nyrkkeilymestari keskiraskaassa eli alle 75 kg:n sarjassa. Samana vuonna hän kilpaili Maailman nuorisofestivaalien nyrkkeilykisoissa Itä-Berliinissä ja voitti sarjansa.


title: Ulrich Nitzschke

text: Seuraavana vuonna hän nousi sarjaa ylemmäs kevyeen raskaseen eli alle 81 kg:n sarjaan. Samalla hän siirtyi edustamaan ensin BSG Motor Ost Halle- ja myöhemmin SC Wissenschaft Halle -seuroja. Valmentajina oli muun muassa entinen raskaansarjan ammattinyrkkelijä Arno Kölblin. Samana vuonna käytyihin Helsingin olympialaisiin Nitzschkellä ei ollut mahdollisuutta osallistua, koska itäsaksalaisilla ei vielä silloin ollut osallistumisoikeutta olympialaisiin.


title: Ulrich Nitzschke

text: Vuosi 1953 oli Nitzschken todellinen menestysvuosi, sillä Itä-Saksan mestaruuden lisäksi hänestä tuli Euroopan mestari, kun hän Varsovassa käydyissä kisoissa kukisti Unkarin Szabon ja välierissä Länsi-Saksan Helmut Pfirrmannin sekä loppuottelussa kisojen isäntämaan Puolan Tadeusz Grzelakin. Myöhemmin kesällä 1953 Nitzschke voitti Bukarestin Kansainvälisten Nuorisofestivaalien kevyessä raskaassa sarjassa pistein jälleen Puolan Tadeusz Grzelakista. Seuraavana vuonna hän kilpaili pääosin ylemmässä eli raskaassa sarjassa voittaen Itä-Saksan mestaruuden ja muutamia maaotteluita.


title: Ulrich Nitzschke

text: Helmikuussa 1955 itäsaksalaisjoukkue, johon myös Nitzschke kuului, otteli Suomessa. Nitzschken vastustaja raskaan sarjan ottelussa oli Ilkka Koski, joka tyrmäsi Nitzschken 1. erässä.


title: Ulrich Nitzschke

text: Vuonna 1955 pidetyissä EM-kisoissa Länsi-Berliinissä Nitzschke eteni jälleen loppuotteluun voitoilla Unkarin Ferenc Szilvasista, Neuvostoliiton liettualaisesta Romualdas Murauskasista ja Italian Ottavio Panunzista. Loppuottelussa Länsi-Saksan Erich Schöppner kukisti kuitenkin Nitzschken pistein. Seuraavana vuonna Nitzschke valittiin karsintojen jälkeen yhteissaksalaiseen olympiajoukkueeseen Melbournen olympialaisiin. Olympialaisissa hän otteli kuitenkin raskaassa sarjassa, mutta hävisi heti ensimmäisen ottelunsa pistein italialaiselle Giacomo Bozzanolle.


title: Ulrich Nitzschke

text: Vuosi 1957 oli jälleen EM-kisavuosi. Tällä kertaa kisat pidettiin Tšekkoslovakian Prahassa. Raskassarjalaisena Nitzschken ensimmäinen vastustaja oli Ranskan Leon Labaj, jonka hän voitti keskeytyksellä 3. erässä. Seuraava vastustaja oli Neuvostoliiton yli satakiloinen Andrei Abramov, joka voitti Nitzschken niukasti pistein 3–2.


title: Ulrich Nitzschke

text: Seuravana vuonna 1958 Nitzschke tuomittiin liikennerikkomuksesta neljäksi kuukaudeksi vankeuteen. Sen seurauksena hän siirtyi 15. elokuuta 1958 Länsi-Berliiniin.


title: Ulrich Nitzschke

text: Siirryttyään länteen Nitzschke kirjoitti heti ammattilaissopimuksen ja otteli jo lokakuussa 1958 ensimmäisen ammattilaisottelun vastustajanaan Bobby Warmbrunn, jonka hän voitti tyrmäyksellä 4. erässä. Sen jälkeen seurasi reilun vuoden aikana 12 voittoa. Tunnetuimpia vastsustajia tällöin oli saksalainen Hans Friedrich, ranskalainen Francis Magnetto ja Suomen olympiamitalisti Ilkka Koski, jonka hän tyrmäsi ensimmäisessä erässä.


title: Ulrich Nitzschke

text: Seuraava vastustaja helmikuussa 1960 oli Eurooppaan nyrkkeilemään tullut olympiavoittaja Pete Rademacher, joka tyrmäsi Nitzschken seitsemännessä erässä. Sen jälkeen tuli muutamia voittoja, mutta vuoden 1960 lopulla ja 1961 alussa tuli kolme peräkkäistä tappiota nimekkäimpänä vastustajana saksalainen Albert Westphal. Sen jälkeen tuli voitto entisestä italialaisesta Euroopan mestarista Franco Cavicchista. Nitzschke jatkoi uraansa aina tammikuuhun 1963. Takana oli tällöin 30 ammattilaisottelua ja niissä 23 voittoa.


title: Ulrich Nitzschke

text: Nitzschke siirtyi uransa jälkeen turkistuotteiden myyntiedustajaksi, mutta vuonna 1967 Berliinissä tapahtuneen vakavan liikenneonnettomuuden jälkeen hän siirtyi sairauseläkkeelle.


title: Keski-Uudenmaan sote-kuntayhtymä

text: Keski-Uudenmaan sote-kuntayhtymä (myös KU-sote tai kuuden sote) on Hyvinkään, Järvenpään, Mäntsälän, Nurmijärven, Pornaisten ja Tuusulan yhteinen sosiaali- ja terveyspalveluista vastaava kuntayhtymä. Kuntayhtymä perustettiin kesäkuussa 2017 ripeällä aikataululla n.s. kasikunta-hankkeen kuntaliitosten kaaduttua. Järjestämisvastuu sote-palveluista kuntayhtymälle siirrettiin vuoden 2018 alusta, ja kuntien oman tuotannon siirtoa on suunniteltu ja valmisteltu vuodenvaihteeseen 2018-2019.


title: Naarajärvi (täsmennyssivu)

text: Naarajärvi tarkoitaa seuraavia:


title: Suomen presidenttien hautamuistomerkit

text: Suomen presidenttien hautamuistomerkit on luettelonomainen kuvaus Suomen tasavallan presidentteinä toimineiden henkilöiden hautamuistomerkeistä. Suomen edesmenneet presidentit on kahta lukuun ottamatta haudattu Helsinkiin, Hietaniemen hautausmaalle. Kyösti Kallion viimeinen leposija on Nivalassa ja P. E. Svinhufvud on haudattu Luumäelle.


title: Suomen presidenttien hautamuistomerkit

text: Presidenttien puolisot Kaisa Kallio, Anna Paasikivi, Alli Paasikivi, Signe Relander, Gerda Ryti, Hedvig Ståhlberg, Ester Ståhlberg ja Ellen Svinhufvud on haudattu samaan hautaan kuin heidän miehensäkin. Sylvi Kekkonen on haudattu äitinsä suvun hautaan Hietaniemeen.


title: Hans-Georg Maaßen

text: Hans-Georg Maaßen (s. 24. marraskuuta 1962 Mönchengladbach, Saksan liittotasavalta) oli Saksan kotimaantiedustelupalvelun BfV:n johtaja syyskuuhun 2018. Hänet siirrettiin uuteen tehtävään sen jälkeen kun hän oli vähätellyt tapahtumia Saksan Chemnitzin mellakoissa syyskuussa 2018. Hänet aiottiin alun perin siirtää sisäministeriön valtiosihteeriksi, mutta koska se oli aiempaa korkeampi virka, siitä nousseen hälyn vuoksi hänelle räätälöitiin erityisneuvonantajan virka.


title: Anet

text: Anet on kunta Ranskassa Eure-et-Loirin departementissa Centre-Val de Loiren alueella. Se sijaitsee 80 kilometriä Pariisista länteen Eurejoen varrella.


title: Anet

text: Kunnan nähtävyyksiä on muun muassa linna Château d’Anet. Nykymuotoisen linnan rakennutti Diane de Poitiers, joka oli Normandian suursenesalkki Louis de Brézén leski. Linnan suunnitteli arkkitehti Philibert Delorme. Sen rakentaminen aloitettiin vuonna 1547 ja rakennustyöt kestivät viisi vuotta. Diane de Poitiers kuoli Anet’ssa vuonna 1566, jolloin hänen tyttärensä Louise de Brézé rakennutti linnan lähelle hautakappelin hänen muistolleen. 1600-luvulla linna siirtyi Vendômen herttuoiden haltuun. Linnaan tehtiin silloin suuria muutoksia. Linnan pääportaikko rakennettiin uudestaan arkkitehti Claude Desgotsin suunnitelmien mukaan vuonna 1680. Samaan aikaan kaivettiin maisema-arkkitehti André Le Nôtren suunnittelema kanava. 1700-luvulla Mainen herttuatar ja Penthièvren herttua pitivät linnassa suuria juhlia. Linnan omaisuus takavarikoitiin ja myytiin Ranskan suuren vallankumouksen aikaan 1700-luvun lopulla. Vuonna 1840 linna palautettiin suvulle, joka sen yhä omistaa. Linna on avoinna yleisölle viikonloppuisin sesonkiaikaan.


title: Judon maailmanmestaruuskilpailut 2018

text: Judon maailmanmestaruuskilpailut 2018 käydään National Gymnastics Arenalla Azerbaidžanin Bakussa 20.–27. syyskuuta 2018. Kilpailujen ohjelmassa on seitsemän painoluokkaa miehille ja naisille sekä yhteinen joukkuekilpailu.


title: Judon maailmanmestaruuskilpailut 2018

text: Lähteet: IJF, Judoinside


title: Estaleiros Navais de Viana do Castelo

text: Estaleiros Navais de Viana do Castelo (ENVC) on keskikokoinen vuonna 1944 perustettu laivanrakennusyritys, joka sijaitsee Portugalin pohjoisosassa Atlantin rannikolla Viana do Castelossa. Yritys hallinnoi 400 000 neliömetrin aluetta ja sillä on 625 työntekijää. Yritys oli 2013 Portugalin merkittävin laivanrakentaja ja sen toiminnot on siirretty Martiferille ja työntekijät on lomautettu.


title: Estaleiros Navais de Viana do Castelo

text: Joukko Lissabonin telakan teknikoita ja työntekijöitä perusti telakan yksityisenä osakeyhtiönä 750 000 escudon pääomalla kesäkuussa 1944. Ensimmäiset sijoittajat olivat turskateollisuuden Vasco D’Orey ja João Alves Cerqueira. Telakan avaamisen lähtökohtana oli Portugalin hallituksen hanke kalastuslaivaston modernisoimiseksi.


title: Estaleiros Navais de Viana do Castelo

text: Vuonna 1948 telakka luovutti kolme ensimmäistä turskanpyyntitroolariaan. Empresa de Pesca de Viana vastaanotti troolarit "Senhor dos Mareantesin" ja "Senhora das Candeiasin" ja kolmantena oli Empresa de Pesca de Aveiron "São Gonçalinho". Toukokuussa 1949 ENVC muuttui avoimeksi yhtiöksi 37 miljoonan escudon pääomalla. Vuonna 1950 pääomistajaksi tuli H. Parry and Son ja 1970 pääomistajaksi tuli CUF.


title: Estaleiros Navais de Viana do Castelo

text: Vuonna 1975 edellisenä vuonna tapahtuneen vallankumouksen jälkeen yhtiö kansallistettiin ja siitä tuli valtionyhtiö 330 miljoonan escudon pääomalla. Vuonna 1987 pääomaksi ilmoitettiin kolme miljoonaa contoa. Yhtiö muutettiin yksityiseksi, mutta valtiolla säilyi pääomistus.


title: Estaleiros Navais de Viana do Castelo

text: Olemassaolonsa aikana telakalta on luovutettu yli 200 alusta: proomuja, hinaajia, lauttoja, kalastusaluksia, rahtialuksia ja tankkereita sekä sota-aluksia.


title: Chemnitzin mellakat

text: Chemnitzin mellakat alkoivat elokuussa 2018 Chemnitzin kaupungissa Saksan itäosassa sen jälkeen kun kirvesmies Daniel Hillig oli 27. elokuuta 2018 puukotettu riidan päätteeksi kuoliaaksi.


title: Chemnitzin mellakat

text: Taustaltaan kuubalais-saksalaiseen Hilligiin oli aiemmin kohdistunut paikallisten skinheadien uhkauksia, ja häntä oli pahoinpidelty hänen tummemman ulkonäkönsä vuoksi. Surmasta pidätettiin kaksi turvapaikanhakijaa. Tieto levisi sosiaalisessa mediassa, ja sitä hyödynsi oikeistopopulistinen AfD-puolue, joka kutsui kannattajiaan maahanmuuttoa vastustavaan mielenosoitukseen. Jalkapallohuligaanien ryhmä Khaotic Chemnitz järjesti samana päivänä toisen mielenosoituksen, ja seuraavana päivänä oli vuorossa äärioikeistolaisen Pro Chemnitz -liikkeen järjestämä mielenosoitus, johon kokoontui tuhansia. Samaan aikaan järjestettiin lähistöllä vasemmistolaisen Die Linke -puolueen vastamielenosoitus. Poliisi oli varustautunut tilanteisiin heikosti, ja se ei pystynyt rajoittamaan puhjenneita yhteenottoja. Illalla uusnatsit hyökkäsivät juutalaiseen Shalom-ravintolaan. Sosiaalisessa mediassa levitetyissä videoissa ja kuvissa näkyy, kuinka äärioikeistolaiset ajavat takaa ulkomaalaisilta vaikuttavia ihmisiä ja tekevät Hitler-tervehdyksiä.


title: Chemnitzin mellakat

text: Mielenosoitukset jatkuivat ja levisivät naapuriosavaltion Kötheniin, jossa afganistanilaiset turvapaikanhakijat pahoipitelivät saksalaismiehen, joka kuoli sydänpysähdykseen. Tapahtuman jälkeiseen marssiin soluttautui äärioikeistolaisia kiihottamaan ihmisiä mellakoihin. Tapahtuman aikana piti äärioikeistolaisen Thügida-liikkeen johtaja David Köckert kiihotuspuheen, josta käynnistettiin poliisitutkinta. Samoin Chemnitzin tapahtumista on aloitettu rikostutkintoja.


title: Chemnitzin mellakat

text: Tapahtumat ovat herättäneet Saksassa runsaasti keskustelua maan nykymenosta ja kärjistäneet Saksan poliittista ilmapiiriä. Tapahtumien sivujuonteena siirrettiin toisiin tehtäviin Saksan kotimaantiedustelupalvelun BfV:n johtaja Hans-Georg Maaßen, joka oli lehtihaastattelussa epäillyt Chemnitzin mielenosoituksista levinneen videon aitoutta.


title: Chemnitzin mellakat

text: Tilanteen kärjistymisen taustalla pohjimmaisena syynä on professori Rebecca Patesin mukaan laajemmat tapahtumat ja äärioikeistolaisten järjestöjen ja ryhmien verkostoituminen, jonka avulla ne saavat nopeasti kokoon väkeä entistä laajemmalta alueelta. Toisaalta vaikuttavana tekijänä on yhteiskunnan eriarvoistuminen, sillä Saksan itäosissa talouskasvu ei näy, vaan siellä on työttömyyttä enemmän kuin lännessä ja palkat pienemmät.


title: NRP Dom João de Castro (1941)

text: NRP Dom João de Castro oli Portugalin laivaston ensimmäinen vuonna 1940 vesillelaskettu vedentutkimusalus.


title: NRP Dom João de Castro (1941)

text: Alus tilattiin Arsenal do Alfeiteltä Lissabonista, missä köli laskettiin 3. toukokuuta 1939 telakkanumerolla C1. Alus laskettiin vesille 22. huhtikuuta 1940 ja otettiin palvelukseen 22. maaliskuuta 1941.


title: NRP Dom João de Castro (1941)

text: Alus tuhoutui 2. lokakuuta 1947 Santo Antãon edustalla.


title: Nina Kivi

text:
Nina Kivi (s. 1968) on Kokemäen kaupunginjohtaja. Kokemäen kaupunginvaltuusto valitsi hänet yksimieleisesti kaupunginjohtajaksi kesäkuussa 2018
Kivi on koulutukseltaan hallintotieteiden maisteri ja rakennusinsinööri. Kivi on puoluetaustaltaan sitoutumaton. Kivi on Kokemäen ensimmäinen naiskaupunginjohtaja.


title: Nina Kivi

text: Kivi siirtyi kaupunginjohtajaksi Hämeen liiton projektiasiantuntijan tehtävästä. Hän on työskennellyt aiemmin muun muassa Tuusniemellä vs. kunnanjohtajana ja vs. hallintojohtajana ja Valkeakoskella vs. hallintojohtajana.


title: Huopatossu

text: Huopatossu, huovikas tai huopikas on paksusta ja jäykästä huovasta valmistettu talvijalkine. Huopatossut ovat peräisin Venäjältä, jossa ne tunnetaan nimellä "valenki" (ва́ленки [ˈvalʲɪnkʲɪ], suom. ”huovuttamalla tehdyt”). Suomessa huopatossut yleistyivät 1900-luvun alussa aluksi Karjalassa, ja ne ovat yhä perinteinen pakkaskauden jalkine hyvän lämmöneristyksensä ansiosta. Muita huopatossuista käytettyjä nimityksiä ovat "huopasaappaat, vilttitossut, filttarit, huopaset" ja "hiljaset".


title: Huopatossu

text: Jäykillä ja kuperapohjaisilla huopatossuilla on hieman kömpelöä kävellä, mutta toisaalta ne pitävät jalat hyvin lämpiminä. Siksi huopatossuja suosivat etenkin pakkasessa pitkään paikallaan pysyvät ammattilaiset ja harrastajat, kuten torikauppiaat ja pilkkijät.


title: Huopatossu

text: Huopatossuissa on yleensä korkea varsi kuten saappaissa. Matalia varrettomia huopatossuja käytetään aamutossuina ja sisäkenkinä viileillä lattioilla. Huopapohja ei kestä kovaa kulutusta eikä pidä vettä, joten huopatossut sopivat parhaiten käytettäväksi pehmeässä ja kuivassa pakkaslumessa. Huopikkaiden suojana voi käyttää kumisia kalosseja, jolloin ne sopivat myös suojasäähän. Huopatossujen pohjissa on käytetty nahkaa, ja 1970-luvulla suomalaiset huopatehtaat alkoivat valmistaa kumipohjaisia huopatossuja. Myös värivalikoima laajeni perinteisestä vaaleanharmaasta kirkkaisiin väreihin etenkin lasten ja naisten huopikkaissa.


title: Huopatossu

text:
Suomessa huopatossuja ja muita huopatuotteita valmistivat monet huopatehtaat, joista valtaosa toimi ennen toista maailmansotaa Karjalan alueella. Kirvussa oli enimmillään neljä huopatehdasta, vanhimpana vuonna 1897 perustettu Kirvun Huopatehdas Oy. Se ja niin ikään Kirvussa perustettu Verran huopatehdas jatkoivat sotien jälkeen toimintaansa Orimattilassa. Muita huopatossutehtaita toimi Suomessa 1900-luvun jälkipuoliskolla Parikkalassa (Jantuset Oy), Lappeenrannassa ja Mikkelissä. Huopatossujen teko ei ollut kovin kannattavaa, sillä se oli valtaosin kotimarkkinateollisuutta ja 1980-luvun taitteesta alkaen halpatuonnin uhkaamaa. Vientiä oli lähinnä Ruotsiin. Suomen huopatossutehtaista oli vuonna 2017 jäljellä enää kaksi, molemmat niistä Keski-Suomen Jämsässä: vuonna 1921 perustettu Lahtiset Ay ja vuonna 1927 perustettu J. Alhon Huopatehdas.
Vuonna 1978 Verran huopatehtaassa Orimattilassa huopikasparin valmistus kesti 3–4 työpäivää monine työvaiheineen, kuten karstaus, vilttaus, rullaus, vanutus, värjäys, lestaus ja räpläys. Tuotanto oli käsityövaltaista, sillä vain muutama työvaihe oli kyetty koneistamaan.


title: Huopatossu

text: Huopikkailla kävely tuottaa pehmeän materiaalin ansiosta vain vähän ääntä. Tästä lienee syntynyt absurdi kielikuva ”on hiljaista kuin huopatossutehtaassa”, vaikka todellisuudessa huopatehtaan koneet pitävät melkoista melua.


title: Huopatossu

text: Alun perin venäläinen laulu ”Huopikkaat” nousi 1970-luvun lopulla pieneksi hitiksi lauluyhtye Taljankan esittämänä. Pedro Hietasen yhtye levytti siitä reggae-version, jonka komiikka perustuu ruotsalaisen laulusolistin Peps Perssonin persoonalliseen suomen kielen ääntämykseen.


title: Huopatossu

text: Jalkojen palelun takia aina huopikkaita käyttävä Vilttitossu on toinen päähenkilöistä Sinikka ja Tiina Nopolan lastenkirjoissa "Heinähattu ja Vilttitossu" sekä niiden pohjalta tehdyissä elokuvissa.


title: Naumanen

text: Naumanen on suomalainen sukunimi. Tunnettuja nimenkantajia:


title: Satakylät

text:
Satakylät ry on vuonna 1999 perustettu maakunnallinen kylien yhteenliittymä, jonka tarkoituksena on edistää Satakunnan maaseudun asukkaiden omatoimisuutta ja alueen elinkelpoisuutta. Yhdistys toimii kylä- ja asukastoimintaan liittyvien yleisten ja yhteisten asioiden edunvalvojana ja ajatusten välittäjänä. Satakylät on myös kylätoimikuntien tai niiden toimintaa lähellä olevien järjestöjen toimiala- ja yhteistyöelin.
Satakylien toimintaa suunnittelee ja johtaa syyskokouksessa vuosittain valittava yhdistyksen puheenjohtaja ja hallitus.


title: Satakylät

text: Satakylät ry jakaa joka toinen vuosi Vuoden kyläteko -tunnustusta jonkin satakuntalaiskylän elinolojen parantamisesta. Vuoden Kyläteoksi valitaan teko, jolla on ollut koko kyläyhteisön kannalta merkittävä myönteinen vaikutus. 500 euron palkinnon saaja valitaan kyläyhdistysten laatimien hakemusten perusteella.


title: Satakylät

text: Vuonna 2009 Satakylät ry alkoi jakaa Vuoden kylätoimija -tunnustusta maakunnan aktiivisille kyläyhdistysihmisille. Silloin palkittiin Regina Wittsberg Ahlaisista ja Pirkko Ketola Euran Mannilasta, vuonna 2011 Timo Sorvali Tykköön seudun kyläyhdistyksestä, vuonna 2013 Reino Leppiniemi Ahlaisten kyläyhdistyksestä, vuonna 2015 Åke Vastavirta Rauman Sorkan kyläyhdistyksestä ja vuonna 2017 Eila Lännistö Rauman Kauklaisten kyläyhdistyksestä.


title: Satakylät

text: Vuonna 1994 aloitettua Vuoden maakuntakylä -kilpailua Satakylät ry järjestää yhteistyössä Satakuntaliiton kanssa. Satakylät ry vastaa kilpailun käytännön järjestelyistä, ja Satakuntaliitto palkitsee maakuntakylän 3 400 euron palkinnolla.


title: Satakylät

text: Vuodesta 2013 Satakylät ry on järjestänyt Avoimet kylät -kesätapahtumaa, josta tuli vuonna 2015 valtakunnallinen. Vuonna 2016 tapahtumassa oli mukana yli 400 kylää 17 maakunnasta.


title: Satakylät

text: Kesällä 2018 ilmestyi ensimmäinen numero Satakylät ry:n, Satakunnan ELY-keskuksen ja Satakunnan Leader-ryhmien yhteisestä tiedotuslehdestä "Sankariyhdistykset".


title: Satakylät

text: SataKylien hallituksen kokoonpano 2018:


title: Atlanticeagle Shipbuilding

text: Atlanticeagle Shipbuilding on portugalilainen laivanrakennusyritys.


title: Atlanticeagle Shipbuilding

text: Syyskuussa 1944 perustettiin Estaleiros Navais do Mondego, jonka ensimmäinen kalastusalus valmistui 1947. Telakasta muodostui 1950-luvulla Portugalin suurin kalastusalusten valmistaja ja samanaikaisesti se valmisti laivastolle kymmeniä sota-aluksia.


title: Atlanticeagle Shipbuilding

text: Vuonna 2012 telakan yhtiön johto perusti Atlanticeagle Shipbuilding -yhtiön, joka lunasti aiemman telakan.


title: Hoola Bandoola Band

text: Hoola Bandoola Band oli ruotsalainen poprock-yhtye, jonka katsottiin kuuluvan niin sanottuun progg-liikkeeseen. Yhtyeen tunnetuimmat jäsenet olivat myöhemmin sooloartisteina erittäin hyvin menestyneet Mikael Wiehe ja edesmennyt Björn Afzelius.


title: Hoola Bandoola Band

text: Hoola Bandoola Band perustettiin Malmössä vuonna 1970. Yhtyeen nimen Wiehe keksi Aku Ankka -piirretystä. Pääasiallisten laulajien Wiehen ja Afzeliuksen lisäksi yhtyeessä soittivat sähkökitaristi Peter Clemmedson, basisti Arne Franck, rumpali Per-Ove Kellgren, kosketinsoittaja Povel Randén ja lyömäsoittaja Håkan Skytte. Ensimmäinen albumi "Garanterat individuell" julkaistiin syksyllä 1971. Etenkin alussa Wiehe oli yhtyeen ehdoton johtohahmo, sillä hän kirjoitti lähes kaikki kappaleet, ja Björn Afzeliuksen sävellyksiä ja sanoituksia kelpuutettiin vasta viimeiseksi jääneelle studioalbumille "Fri information" (1975). Toisaalta Afzelius julkaisi ensimmäisen soololevynsä "Vem är det som är rädd?" jo vuonna 1974. Hoola Bandoola Bandin kappaleiden sanoitukset käsittelevät hyvin usein poliittisia aiheita. Yhtyeen kappaleista tunnetuimpia ovat muun muassa "Vem kan man lita på?", "Keops pyramid", "Victor Jara", "Stoppa matchen", "Juanita" sekä Mikael Wiehen veljen Thomaksen kirjoittama "Dansmelodi". Yhtye hajosi keväällä 1976, mutta sen jäsenet ovat tämänkin jälkeen esiintyneet toisinaan yhdessä.


title: Saksan 2. panssariarmeija

text: 2. panssariarmeija oli Saksan maavoimien toisen maailmansodan aikainen kenttäarmeija. Yhtymä muodostui lokakuussa 1941, kun 2. panssariryhmä ("Panzergruppe 2") täydennettiin armeijaksi. Yhtymään kuuluneet joukot osallistuivat Ranskan valtaukseen ja itärintaman taisteluihin.


title: Saksan 2. panssariarmeija

text: Saksan 2. panssariryhmää johti kenraalieversti Heinz Guderian ja myöhemmin Lothar Rendulic. Panssariryhmä muodostettiin marraskuussa 1940 panssariryhmä Guderianista ("Panzergruppe Guderian"), joka oli aiemmin muodostettu Saksan XIX Armeijaryhmästä Ranskan valtauksen aikana kesäkuussa 1940. Operaatio Barbarossan aikana kesäkuussa 1941 ryhmä siirrettiin osaksi Keskustan armeijaryhmää ja se ylennettiin 5. lokakuuta panssariarmeijaksi.


title: Saksan 2. panssariarmeija

text: Saksan 2. panssariarmeija osallistui merkittäviin taisteluihin Tulan, Moskovan ja Kiovan ympärillä kärsien raskaita tappioita. Vuosina 1942-43 2. panssariarmeija siirrettiin Jugoslaviaan osaksi Armeijaryhmä F:ää osallistuen partisaanien vastaisiin taisteluihin ja vuonna 1944 Belgradin offensiiviin. Tammikuussa 1945 2. panssariarmeija siirrettiin osaksi Etelän armeijaryhmää ja se osallistui Transdanubianin kukkuloiden taisteluun maaliskuussa 1945 ja myöhemmin toimi itävallassa, jossa se antautui sodan jälkeen.


title: Saksan 2. panssariarmeija

text: Panssariarmeijan komentajina olivat:


title: Viila-Jónin saaga

text: Viila-Jónin saaga (isl. "Þjalar-Jóns saga", tai: "Jóns saga Svipdagssonar ok Eiríks ins forvitna") on keskiaikainen islantilainen saaga, jonka kirjoittajaa ei tunneta. Se on luettu vaihtelevasti niin kutsuttuihin muinaissaagoihin tai kotoperäisiin ritarisaagoihin. Saaga kertoo Novgorodin (isl. "Hólmgarðr") jaarlin Svipdagrin pojaksi kutsutusta Jónista ja Vallanti-nimisen valtakunnan (isl. "Valland") kuninkaanpojasta Eiríkristä, jotka lähtevät Novgorodiin vapauttamaan Jónin siskoa ja Jónilta laittomasti vietyä valtakuntaa. "Viila-Jónin saagaa" ei ole suomennettu.


title: Viila-Jónin saaga

text: "Viila-Jónin saaga" on todennäköisesti kirjoitettu 1300-luvun alkupuolella jollain suurella islantilaisella tilalla, Stefán Einarssonin (1966) näkemyksen mukaan mahdollisesti Reykhólarissa Breiðafjörður-vuonon alueella. Sen vanhin mutta vaillinaisena säilynyt käsikirjoitus Stock. Perg. 4to no 6 on vuoden 1400 tienoilta ja sisältää "Viila-Jónin saagan" lisäksi useita käännettyjä ja kotoperäisiä ritarisaagoja. Lisäksi saagasta on säilynyt nelisenkymmentä muuta myöhäisempää käsikirjoituskopiota. Saagan suosiosta kertoo käsikirjoituskopioiden määrän lisäksi myös sen pohjalta oletettavasti 1500-luvulla laadittu rímur-runous.


title: Viila-Jónin saaga

text: Eiríkr on Vallannin (isl. "Valland") prinssi. Eräänä talvena kuninkaalliseen hoviin saapuu muukalainen nimeltä Gestr. Tällä on mukanaan kuva kauniista prinsessasta, jonka prinssi Eiríkr näkee. Prinssi rakastuu neitoa esittävään kuvaan ja tahtoo saada tämän puolisokseen. Yhdessä Gestrin kanssa hän lähtee etsimään neitoa Novgorodista (isl. "Hólmgarðr"), missä hallitsee jaarli Róðbert. Kun he löytävät neidon, jonka nimi on Marsilia, käy ilmi, että Gestrin oikea nimi onkin Jón ja Marsilia on hänen sisarensa. Jón on Novgorodin edesmenneen jaarlin Svipdagrin poika, mutta on joutunut elämään maanpaossa sen jälkeen kun jaarli Róðbert oli murhannut hänen isänsä. Jón ja Eiríkr ottavat Marsilian mukaansa, ja päästyään takaisin Vallantiin Eiríkr ja Marsilia viettävät häitään. Hieman myöhemmin Jón ja Eiríkr hyökkäävät jaarli Róðbertia vastaan ja surmaavat tämän taistelussa, minkä jälkeen Jónista tulee Novgorodin hallitsija.


title: Viila-Jónin saaga

text: "Viila-Jónin saagassa" on monia piirteitä, jotka ovat jossain määrin yhteisiä sekä kotoperäisille ritarisaagoille että nuoremmille muinaissaagoille (ns. seikkailusaagat, "Abenteuersagas"), kuten esimerkiksi niin sanottu morsiamen etsintä -teema. Saagan tarina-aihelmiin on myös saatu vaikutteita käännetyistä ritarisaagoista, kuten Chrétien de Troyes’n teoksista. Saaga sijoittuu sen viikinki-ilmapiirin valossa oletettavasti aikaan ennen Islannin asuttamista, kuten muinaissaagat, mutta ei Skandinaviaan kuten useat muinaissaagat. Sen sijaan "Viila-Jónin saagan" tapahtumapaikkoina ovat ritarisaagoille tyypillisemmät pohjoisen Ranskan alueet sekä Venäjän alue, joka taas on myös usean muinaissaagan näyttämönä. Mahdollisesti juuri saagan lajityypin epämääräisyys tutkijoiden silmissä on vaikuttanut siihen, että saagaa ei ole julkaistu yhdessäkään muinaissaagojen kokoelmassa, mutta ei myöskään ritarisaagojen kokoelmissa."Viila-Jónin saagalla" on myös sisällöllisesti yhteneväisyyksiä kotoperäisen ritarisaagan "Konraðr keisarinpojan saaga" (isl. "Konraðs saga keisarasonar") kanssa. "Viila-Jónin saaga " esiintyy sen kanssa usein samoissa käsikirjoituksissa, ja molemmissa saagoissa jaarli Róðbert esitetään sankarin päävastustajana.


title: Neopentyyliglykoli

text: Neopentyyliglykoli (CHO) on dioleihin kuuluva orgaaninen yhdiste. Yhdistettä käytetään orgaanisen kemian synteeseissä valmistettaessa polymeerejä ja voiteluaineita.


title: Neopentyyliglykoli

text: Huoneenlämpötilassa neopentyyliglykoli on väritöntä kiteistä ainetta. Yhdiste liukenee hyvin veteen ja erittäin hyvin esimerkiksi etanoliin, dietyylieetteriin ja ketoneihin. Poolittomiin liuottimiin kuten hiilivetyihin neopentyyliglykoli on niukkaliukoista. Neopentyyliglykolin reaktiot ovat tyypillisiä alkoholeille. Se voi esimerkiksi muodostaa eettereitä, estereitä ja karbamaatteja sekä hapettua aldehydeiksi tai karboksyylihapoiksi. Karbonyyliyhdisteiden kanssa neopentyyliglykoli reagoi muodostaen rengasrakenteisen asetaalin. Neopentyyliglykoli on ärsyttävää ja sille altistumisesta oirena voivat olla yskä, ihon ja silmien punoitus sekä nieltäessä polttava tunne.


title: Neopentyyliglykoli

text: Neopentyyliglykolia valmistetaan isobutyraldehydin ja formaldehydin välisellä aldoliadditioreaktiolla. Tätä reaktiota katalysoivat emäkset kuten alkalimetallien hydroksidit tai asetaatitamiinit ja ioninvaihtohartsit. Reaktion ensimmäisessä vaiheessa muodostuu hydroksipivaldehydiä. Hydroksipivaldehydi voidaan joko pelkistää vedyttämällä siirtymämetallikatalyyttien läsnä ollessa tai käyttämällä butyraldehydin ja formaldehydin välisessä reaktiossa kahta ekvivalenttia formaldehydiä, jolloin toinen formaldehydimolekyyli toimii pelkistimenä. Tällöin kyseessä on Cannizzaro-reaktio.


title: Neopentyyliglykoli

text: Neopentyyliglykolia käytetään polymeerien esimerkiksi polyestereiden ja polyuretaanien valmistamiseen. Neopentyyliglykoli monomeerina parantaa näiden polymeerien kemiallista ja korkeiden lämpötilojen kestoa. Neopentyyliglykolista valmistettuja polymeerejä käytetään muun muassa maaleissa ja pinnoitteissa. Yhdisteestä valmistetaan myös voiteluaineita sekä muovinpehmentimiä.


title: Hästö (Särkisalo)

text: Hästö on kylä Salon kaupungin Särkisalossa. Hästö sijaitsee meren rannalla Laukaanlahden ja Ervastonlahden välisellä niemellä.


title: Hästö (Särkisalo)

text: Hästö kuuluu Särkisalon mantereen puoleisiin alueisiin. Kyläalueen pohjoisrajalla kulkee Perniönjoki ja alueen itälaidalla on neljän hehtaarin kokoinen Hästönlampi. Hästön ydinalue on peltomaisemaa, mutta kylän eteläosaa hallitsevat kallioiset ja metsäiset mäet. Kylän länsi- ja etelärannoilla on paljon kesäasutusta.


title: Hästö (Särkisalo)

text: Hästön kantatila toimii edelleen maatilana. Tilan päärakennus on 1880-luvulta, mikä tekee siitä yhden Särkisalon vanhimmista rakennuksista. Hästössä on toiminut saha, joka nykyisin toimii pienvenetelakkana.


title: Graf Zeppelinin vierailu Suomessa 1930

text: Graf Zeppelinin vierailu Suomessa tapahtui syyskuussa 1930. Kovan tuulen vuoksi se ei päässyt laskeutumaan vaan kiersi Helsingin yllä ja jatkoi Tukholmaan. Helsingissä laskettiin maahan postisäkkejä ja nostettiin postia.


title: Graf Zeppelinin vierailu Suomessa 1930

text: Itämeren lennolla Graf Zeppelinin eli LZ 124:n oli määrä matkustaa Riikaan, Tallinnaan, Helsinkiin ja Tukholmaan sekä pudottaa postia jokaiseen kaupunkiin. Lentoa oli suunniteltu useita kertoja, mutta aikaisemmat lähdöt oli peruutettu huonon sään takia. Päiviksi 10. ja 20. elokuuta ja 8. ja 9. syyskuuta 1930 suunnitellut lähdöt peruutettiin.


title: Graf Zeppelinin vierailu Suomessa 1930

text: Graf Zeppelinin matka alkoi Friedrichshafenista, ja se pysähtyi Berliiniin. Postia pudotettiin Riiassa, Tallinnassa, Helsingissä ja Tukholmassa. Helsingissä postia myös nostettiin ilmalaivaan. Suomalainen postimerkki oli voimassa postitusta varten vain yhden päivän, joka oli 24 syyskuuta.


title: Graf Zeppelinin vierailu Suomessa 1930

text: Zeppelin ei laskeutunut maahan missään Itämeren kierroksen kaupungissa.


title: Graf Zeppelinin vierailu Suomessa 1930

text: Graf Zeppelin saapui Helsinkiin 24. syyskuuta 1930 Tallinnasta ja Riiasta. Saman päivän Helsingin Sanomat omisti tulevalle tapahtumalle kokonaisen sivun, jolla kerrottiin, että ilmalaivan vierailu Helsingissä kestäisi tunnin. Ohjelman mukaan heti aluksen laskeuduttua soittokunta soittaisi Zeppelin-marssi, minkä jälkeen virallinen vastaanottokomitea silloisen kulkulaitosten ja yleisten töiden ministerin Rolf Wittingin johdolla toivottaisi aluksen miehistön ja matkustajat tervetulleiksi Suomeen. Paikalle saapuvaa yleisöä lehti neuvoi varustautumaan lämpimillä jalkineilla. Rakenteilla olleen Hotelli Tornin kattoon tehtiin aukko, jonka kautta katolle ankkuroidun ilmalaivan matkustajat olisivat voineet laskeutua nauttimaan baarin tarjoilusta. Aukko on edelleen nähtävissä hotellin Ateljee-Baarin katossa.


title: Graf Zeppelinin vierailu Suomessa 1930

text: Zeppelinin vierailupäivänä sää Helsingissä oli sateeton mutta tuulinen. Tallinnan suunnasta tullut alus saapui Kaivopuiston ylle noin kello 13.30, ja siellä suuntimaksi otettiin Sanduddin tapettitehdas Tapanilassa, silloisessa Helsingin maalaiskunnassa. Tapanilan kohdalla alus teki U-käännöksen ja palasi kiertelemään Helsingin yläpuolelle. Silloisen Nikolainkirkon – nykyisen Helsingin tuomiokirkon – portailla "valkolakkisten ylioppilaiden, tutisevien vanhusten, neitosten, herrasmiesten sekä keskenkasvuisten poikien ja tyttöjen" muodostama yleisöjoukko tervehti tulijaa vilkuttamalla nenäliinojaan ja heiluttamalla hattujaan.


title: Graf Zeppelinin vierailu Suomessa 1930

text: Viikin Latokartanon pellolle oli rakennettu laskeutumiskenttä. Ilmalaivaa oli vastaanottamassa arviolta 50 000 ihmistä. Kello 14.15 tuli kuitenkin viesti, jonka mukaan alus ei voinut kovan tuulen vuoksi laskeutua. Se pudotti postisäkkejä ja nosti lähtevää postia, kiersi Helsingin ympäri ja jatkoi matkaansa Tukholmaan. Helsingin Sanomien mukaan aivan oma lukunsa oli valtavan autojonon purkautuminen Viikin pellolta tapahtuman jälkeen.


title: HMS Gladiolus (1915)

text: HMS Gladiolus (viirinumerot T50 ja T38) oli Britannian kuninkaallisen laivaston vuonna 1915 vesillelaskettu Arabis-luokan sluuppi, joka palveli ensimmäisessä maailmansodassa.


title: HMS Gladiolus (1915)

text: Alus tilattiin heinäkuussa 1915 Charles Connell and Companyltä. Alus laskettiin vesille 25. lokakuuta.


title: HMS Gladiolus (1915)

text: Alus siirrettiin toukokuussa 1920 Portugalille, joka liitti sen laivastoonsa risteilijänä nimellä "NRP República". Alus poistettiin palveluksesta 1939.


title: HMS Gladiolus (1915)

text: Aluksen päällikköinä olivat:


title: Antares-luokka (partioalus)

text: Antares-luokka oli Portugalin laivaston neljän 1950-luvun lopulla valmistuneen aluksen muodostama partioveneluokka.


title: Marja Kurki

text: Marja Kurki (s. 1939 Viipuri) on suomalainen itseoppinut muotisuunnittelija ja yrittäjä, joka tunnetaan silkkihuiveihin ja -solmioihin erikoistuneen Marja Kurki Oy:n perustajana.


title: Marja Kurki

text: Ekonomiksi opiskellut Kurki perusti yrityksensä vuonna 1976 hankittuaan vaatealan kokemusta Kuusisen suunnittelijana. Tuotantoyhteistyön kiinalaisten kanssa hän aloitti jo 1979, ja nykyisin Kiina on myös yrityksen tärkein markkina-alue. Hän myi yrityksensä vuonna 1988 Marimekolle, mutta hänen poikansa Tapani Kurki osti sen Kirsti Paakkaselta vuonna 1991 äitinsä tietämättä. Tapani Kurki ryhtyi toimitusjohtajaksi, ja hänen vaimostaan Satu Kurjesta tuli yrityksen taiteellinen johtaja. Tuotteet suunnitellaan Suomessa ja valmistetaan Italiassa, Kiinassa, Etelä-Koreassa sekä Intiassa. Yrityksellä on Suomessa parikymmentä työntekijää, Kiinassa yli sata. Kiinan tavarataloissa Marja Kurki -brändillä on kymmeniä shop-in-shopeja, ja 70 prosenttia noin 9 miljoonan euron vuosiliikevaihdosta tulee Aasian maista. Huivien, solmioiden ja taskuliinojen lisäksi tuotteisiin kuuluvat laukut, ja vuonna 2015 yritys laajeni koruihin.


title: Marja Kurki

text: Vuonna 2006 Marja Kurki Oy:lle myönnettiin Kultainen vaatepuu. Keväällä 2012 Otava julkaisi Marja Kurjen elämäkertateoksen "Silkkitieni".


title: NRP Albatroz (P1012)

text: NRP Albatroz (runkonumero P1012) oli Portugalin laivaston Albatroz-luokan partioalus.


title: NRP Albatroz (P1012)

text: Alus tilattiin Arsenal do Alfeitelta Lissabonista. Alus laskettiin vesille 8. joulukuuta 1973 ja otettiin palvelukseen 9. joulukuuta 1974.


title: NRP Albatroz (P1012)

text: Alus luovutettiin 2002 Itä-Timorille, joka liitti sen laivastoonsa nimellä "Oecusse" ja runkonumerolla P101.


title: HPP Asianajotoimisto

text: HPP Asianajotoimisto Oy (ent. Asianajotoimisto Hammarström Puhakka Partners Oy) on vuonna 1975 perustettu liikejuridiikkaan erikoistunut asianajotoimisto.


title: HPP Asianajotoimisto

text: Yhtiön palveluksessa oli vuonna 2017 107 henkilöä. Sen erikoistumisalueisiin kuuluvat yritys- ja rahoitusjärjestelyt, verot, riidanratkaisu, teknologia ja immateriaalioikeudet, kilpailuoikeus, ympäristö ja kiinteistöt sekä logistiikka.


title: HPP Asianajotoimisto

text: Toimiston osakkaat ovat Suomen Asianajajaliiton jäseniä.


title: KLM:n lento 607E

text: KLM:n lento 607E oli KLM:n reittilento Amsterdamista Shannonin ja Ganderin kautta New Yorkiin. Lennolla 14. elokuuta 1958 käytetty Lockheed L-1049H Super Constellation syöksyi Atlantin valtamereen 180 kilometriä Shannonista länteen. Lennolla oli 91 matkustajaa ja kahdeksan miehistön jäsentä, jotka kaikki menehtyivät onnettomuudessa. Ruumiista vain 34 löydettiin merestä. Kuolleiden joukossa oli kuusi Egyptin miekkailumaajoukkueen jäsentä. Onnettomuuden syytä ei saatu selvitettyä varmuudella.


title: KLM:n lento 607E

text: Lento lähti tankkausvälilaskulta Shannonista kello 3.05 (GMT). Viimeisen kerran siihen saatiin radioyhteys kello 3.40. Tutkijat päättelivät hylyn kappaleista, että kone ei ollut jyrkässä syöksyssä osuessaan mereen. Myöskään jälkiä pommista ei löytynyt. Tutkijat pitivät todennäköisimpänä, että onnettomuuden aiheuttivat moottorin ahtimen hammasrattaasta irronneet metallinsirut, jotka kulkeutuivat öljyn mukana potkurin säätöventtiileihin ja tukkivat ne. Tämä sai potkurin pyörimään ylikierroksilla ja potkurin lapakulman muuttumaan niin, että se jarrutti konetta. Tällainen vika kehittyy nopeasti, on miehistölle vaikea löytää ja johtaa usein hallinnan menetykseen, mikäli miehistö ei korjaa tilannetta ajoissa voimakkailla ohjausliikkeillä. Todisteita siitä, että vika olisi johtunut huollossa tehdystä virheestä tai miehistön väärästä toiminnasta, ei löytynyt.


title: Liljankukka (kappale)

text: Liljankukka on Toivo Kärjen säveltämä ja Kerttu Mustosen sanoittama tangolaulu vuodelta 1945. Alkuperäisellä levytyksellä laulaa Henry Theel. Kappaleesta on sittemmin tehty useita muitakin levytyksiä, joista tunnetuimpiin kuuluu Markus Allanin versio vuodelta 1963. Reijo Taipale on laulanut Liljankukkaa tanssilavoilla jo uransa alkupuolella ja levylle vuonna 1988. Muita laulun levyttäneitä ovat esimerkiksi Eino Grön (1977), Paula Koivuniemi (1973) ja M. A. Numminen (1968). Nummisen versiossa sanoitus poikkeaa huomattavasti Mustosen alkuperäisestä tekstistä, koska Numminen on tehnyt osan sanoituksesta itse.


title: Liljankukka (kappale)

text: Umberto Marcato käänsi Liljankukan italiaksi vuonna 1963. Tämä versio julkaistiin Philips-levymerkillä.


title: Andreas Norlén

text: Andreas Norlén (s. 6. toukokuuta 1973 Bromma) on ruotsalainen maltillisen kokoomuksen poliitikko. Hän on ollut Ruotsin valtiopäivien jäsen vuodesta 2006.


title: Andreas Norlén

text: Norlén valittiin valtiopäivien puhemieheksi 24. syyskuuta 2018.


title: Hákonarmál

text: Hákonarmál (”Haakonin laulu”) on viikinkiaikainen muinaisnorjankielinen runo, jonka laati norjalainen skaldirunoilija Eyvindr Skaldienturmelija (isl. "Eyvindr Finnsson skáldaspillir"). Ylistysruno on laadittu 960-luvulla kuningas Haakon Hyvän ("Hákon góði Aðalsteinsfóstri") kunniaksi Haakonin kuoltua Fitjarin taistelussa. "Hákonarmál" kuvaa taistelua sekä kuningas Haakonin vastaanottoa tuonpuoleisessa, Valhallassa. "Hákonarmál" on säilynyt osittain tai kokonaisena 21-säkeistöisenä runona useammassa lähteessä, kuten Snorri Sturlusonin Proosa-Eddassa sekä osana kuningassaagoja, kuten Fagrskinnassa ja Snorrin kuningassaagojen kokoelmassa Heimskringla. "Hákonarmál" on ilmestynyt Aale Tynnin suomentamana teoksessa "Snorri: Norjan kuningassaagat", I (Porvoo: Werner Söderström Osakeyhtiö 1960).


title: Hákonarmál

text: Eyvindr on käyttänyt "Hákonarmálissa" skandinaavisesta mytologiasta tunnettua kuvastoa kuvatessaan Haakonin saapumista ja vastaanottoa Valhallassa. "Hákonarmál" on lisäksi saanut vaikutteita sitä vanhemmasta, anonyymiksi jääneestä "Eiríksmálista", joka taas on laadittu Haakonin velipuolen, kuningas Eerik Verikirveen muistoksi. Toisten näkemysten mukaan taas "Hákonarmál" olisi vanhempi ja vaikutteiden lähde. Runojen ilmentämissä maailmankuvissa on yhteyksistä huolimatta kuitenkin eroja. Vaikka Haakon Hyvä olikin muiden lähteiden mukaan tutustunut kristinuskoon, Eyvindr esittää runossa pakanallisen aikakauden menneenä hyvänä aikana ja kristillisen ajan ja Haakonin seuraajan, kuningas Haraldr Harmaaturkin ("Haraldr gráfeldr") aikakauden pikemminkin sen pahana vastakohtana.


title: Hákonarmál

text: "Hákonarmálissa" on käytetty useampia eddarunoudelle tyypillisiä runomittoja. "Fornyrðislag"-mitan eli ”vanhan tarinamitan” muunnosta "málaháttr"-runomittaa eli ”puhemittaa” käytetään kerrottaessa taistelukohtauksista. Niissä on havaittavissa myös vaikutteita skaldirunoudessa käytetyistä metaforista ja kenningeistä. "Ljóðaháttr"-runomittaa eli ”laulumittaa” taas on käytetty muutamaa poikkeusta lukuun ottamatta runon muissa osissa. Käytetystä edda-runomitasta huolimatta "Hákonarmália" käsitellään yleensä skaldirunouden yhteydessä sen teeman ja tyylin vuoksi.


title: Oldsmobile Cutlass Ciera

text: Oldsmobile Cutlass Ciera on Mid-size -luokan henkilöauto, jota yhdysvaltalainen General Motors valmisti vuosina 1982-1996 Oldsmobile -brändin alla. Se on teknisesti samankaltainen Buick Centuryn, Chevrolet Celebrity, ja Pontiac 6000:n kanssa. Autot jakavat saman GM A -pohjalevyn.


title: Icovellauna

text: Icovellauna oli itäisessä Galliassa palvottu jumalatar, jonka palvontapaikkoja oli Metzissä ja Trierissä. Näistä paikoista on löydetty jumalattarelle omistettuja piirtokirjoituksia. Icovellaunasta ei ole säilynyt kuvia, mutta jumalattaren luonteen ja tehtävän voi päätellä hänen nimestään. Sana "Ico" voi merkitä vettä, ja Icovellaunaa palvottiin Metzissä, jossa oli Sablonin pyhä ja parantava lähde. Lähteelle rakennettiin roomalais-kelttiläisellä aikakaudella kahdeksankulmion muotoinen pyhäkkö.


title: Oldsmobile Omega

text: Oldsmobile Omega on C-segmentin auto, jota General Motors valmisti Oldsmobile-brändin alla vuosina 1973–1984. Autoa valmistettiin kolmea sukupolvea, ja se käytti GM X -pohjalevyä.


title: Seuturekry

text: Seuturekry Oy on Hämeenlinnasta lähtöisin oleva henkilöstöpalveluyritys, jonka asiakkaat toimivat kunnallisella, maakunnallisella tai yksityisellä sektorilla. Sen toimialana on erityisesti sijais- ja rekrytointipalvelujen tuottaminen ja se tarjoaa keikkatyöläisiä esimerkiksi erilaisiin hoito- ja hoivapalveluihin, sijaisopettajia kouluihin ja ensihoitajia Pelastuslaitoksille. Yrityksen emoyhtiö on KuntaPro.


title: Seuturekry

text: Keikkatyöläisiä välittävä Seuturekry perustettiin kesäkuussa 2008.


title: Seuturekry

text: Vuonna 2009 Seuturekry oli laajentunut Hämeenlinnasta Forssaan ja se välitti silloin sijaisia sairaanhoitajille ja perushoitajille sekä kotihoidon ja vanhusten palvelukeskusten työpaikkoihin. Forssassa välityksessä oli noin sata työntekijää.


title: Seuturekry

text: Vuonna 2011 Seuturekryn kautta teki sijaisuuksia 1335 henkilöä. Osa heistä teki yhden sijaisuuden, mutta useat tekivät kymmeniä sijaisuuksia ja saivat siten pääansionsa sijaisuuksista.


title: Seuturekry

text: Vuonna 2012 Seuturekry välitti sijaisia Hämeenlinnan, Forssan, Riihimäen ja Lahden seuduilla ja Eteva kuntayhtymän kautta koko eteläisen Suomen alueelle. Seuturekryn kirjoilla oli noin 2500 sijaista, joiden pätevyys ja todistukset oli tarkistettu haastatteluissa. Haastatteluissa arvioitiin myös heidän soveltuvuutensa eri tehtäviin ja työyksiköihin.


title: Seuturekry

text: Vuonna 2013 Seuturekry yhdistyi vuonna 2010 perustetun KuntaPro Oy:n kanssa. KuntaPro tarjosi Kanta-Hämeen ja Satakunnan alueen kuntatoimijoille erilaisia talous- ja henkilöstöhallinnon palveluita.


title: Seuturekry

text: Vuonna 2018 Porin perusturva alkoi hankkia alle kolmen kuukauden sijaisuuksissa Seuturekryn kautta hankittua vuokratyövoimaa. Porin perusturva järjestää sosiaali- ja terveyspalvelut (esimerkiksi vanhusten palveluita ja kaupunginsairaalatasoista sairaanhoitoa) Porissa, Ulvilassa ja Merikarvialla. Myös Riihimäen kaupungin varhaiskasvatus siirtyi käyttämään Seuturekryn palveluja alle 3 kuukauden sijaisuuksissa. Seuturekryllä oli noin 3700 työntekijää, joista lähes 40 prosenttia keikkaili päätyönään.


title: Seuturekry

text: Seuturekry on KuntaPron tytäryhtiö. KuntaPro-konserni muodostuu KuntaPro osakeyhtiöstä sekä henkilöstöratkaisuja tarjoavasta Seuturekry Oy:stä.


title: Seuturekry

text: Seuturekryn ensimmäisiä osakkaita olivat Forssan kaupunki, Forssan seudun terveydenhuollon kuntayhtymä, Eteva kuntayhtymä ja Seutukeskus Oy Häme, jonka osakkaana toimi Hämeenlinnan kaupunki. Vuonna 2018 KuntaProlla oli lähes sata kunnallista omistajatahoa.


title: David Sklenička

text: David Sklenička (s. 8. syyskuuta 1996 Rakovník, Tšekki) on tšekkiläinen jääkiekkopuolustaja, joka pelaa NHL-joukkue Montréal Canadiensin organisaatiossa. Hän pelannee lähinnä AHL-joukkue Laval Rocketissa.


title: David Sklenička

text: Sklenička on HC Berounští Medvědin kasvatti. Hän siirtyi juniorina sittemin HC Kladnoon, josta Sklenička palasi 17-vuotiaana kaudeksi 2013–2014 Berounští Medvědiin. Hän nousi seuran miesten joukkueeseen, joka pelasi Tšekin toiseksi korkeimmalla sarjatasolla 1. česká hokejová ligassa, jossa Skleničkan tulokaskausi toi 42 runkosarjaottelussa yhden syöttöpisteen sekä 18 karsintasarjan ottelussa yhden syöttöpisteen. Kaudeksi 2014–2015 hän siirtyi sarjatasoa ylemmäs Extraliga-joukkue HC Plzeňiin, jossa Sklenička pelasi kuusi runkosarja- ja kaksi playoff-ottelua ilman tehopisteitä. Hän pelasi suurimman osan kaudestaan lainalla 1. ligan HC Havlíčkův Brodissa. Iso osa Skleničkan kaudesta eteni myös Plzeňin A-nuorissa.


title: David Sklenička

text: Varsinaisella Extraligan tulokaskaudellaan 2015–2016 Sklenička teki Plzeňissä 46 runkosarjaottelussa tehot 3+5=8 ja kymmenessä playoff-ottelussa kaksi syöttöpistettä. Hän voitti kauden päätteeksi pronssia. Kaudella 2017–2018 Sklenička teki Extraligan yhden kauden piste-ennätyksensä tehoilla 3+11=14.


title: David Sklenička

text: Toukokuussa 2018 Sklenička teki kaksivuotisen tulokassopimuksen Montréal Canadiensin kanssa. Hänen kausipalkkansa NHL:n puolella on työehtosopimuksen mukainen tulokkaan maksimipalkka, 925 000 dollaria.


title: David Sklenička

text: Sklenička edusti Tšekkiä MM-kilpailuissa vuonna 2018. Yhteensä hän on pelannut 22 A-maaottelua tehopistein 1+5=6. Sklenička teki A-maajoukkuedebyyttinsä Euro Hockey Challengessa 12. huhtikuuta 2017 Chomutovissa Norjaa vastaan. Ensimmäisen A-maajoukkuemaalinsa hän teki Sweden Hockey Gamesissa 26. huhtikuuta 2018 turnauksen isäntäjoukkue Ruotsia vastaan.


title: David Sklenička

text: Sklenička pelasi myös alle 20-vuotiaiden MM-kilpailuissa vuonna 2016. Yhteensä hän on pelannut 30 nuorten maaottelua.


title: Lituya Bayn megatsunami

text: Lituya Bayn megatsunami oli maanjäristystä seurannut tsunami Alaskan rannikolla 9. heinäkuuta 1958 paikallista aikaa. Sen magnitudi oli 7,9 ja intensiteetti luokkaa XI. Kolme henkeä menehtyi Khantaak Islandilla ja kahden kadonneen oletettiin kuolleen heidän huuhtouduttuaan hyökyaallon mukana Lituya Bayssa. Merenalaisia kaapeleita katkesi Haines-Skagwayn alueella. Pelicanissa ja Sitkassa raportoitiin lieviä vahinkoja.


title: Lituya Bayn megatsunami

text: Lahdessa tiedetään ennenkin sattuneen vastaavia maanvyöryjä, mutta vuonna 1958 saatiin ensimmäistä kertaa tarkkoja tietoja.


title: Lituya Bayn megatsunami

text: Järistyksen voima laittoi liikkeelle yli 30 miljoonaa kuutiometriä kiveä poukaman reunoilta. Pudotusta lahteen oli enimmillään noin 900 metriä. Vyöryä seurannut hyökyaalto nousi yli 500 metriin tuhoten tieltään kaikki puut ja muun kasvillisuuden. Muita maanvyöryjä havaittiin vielä yli 240 kilometriä järistyksen keskipisteestä.


title: Lituya Bayn megatsunami

text: Lahdessa oli tapahtuma-aikaan kolme kalastusvenettä, joista yksi upposi, mutta sen matkustajat onnistuivat pelastautumaan. Yksi vene ja kaksi siinä ollutta matkustajaa katosi.


title: Vuoden 774 aurinkomyrsky

text: Vuoden 774 aurinkomyrsky on todennäköisesti ollut voimakas Auringon pyrskähdys, josta on kohdistunut valtava määrä hiukkasia maapallolle. Tästä todisteena on suuret määrät hiilen C-14 isotooppia, jota on löydetty pohjoisen pallonpuoliskon puiden lustoissa ja napa-alueiden jääkerrostumissa. Toisena vaihtoehtona C-14 kertymille on pidetty gammasädepurkausta.


title: Vuoden 774 aurinkomyrsky

text: Mikäli hiukkassäteily on aurinkomyrskystä, on se voimakkain tunnettu aurinkomyrsky, joka on osunut maapallolle. Revontulien on täytynyt näkyä eteläisillä leveysasteilla saakka. Anglosaksien kronikka mainitsee, että 774 taivaalla on näkynyt punainen krusifiksi ja käärmeitä, mikä saattaa kuvastaa revontulia.


title: Evald Virtanen

text: Arvid Evald Virtanen (31. elokuuta 1900 Lahti – 1990) oli suomalainen yrittäjä ja toisen polven vaatetustehtailija, joka perusti vuosina 1930–1991 toimineen Ewald Oy:n. Lahdessa, Padasjoella, Loviisassa ja Kesälahdella toiminut Suomen suurimpiin kuulunut vaatetusyritys työllisti suurimmillaan noin 400 henkeä.


title: Evald Virtanen

text: Vuonna 1900 Lahden Paita- ja Esiliinatehtaan omistaja Helmi Virtanen synnytti lahtelaisen saunan maalattialle pojan, joka sai nimekseen Evald. Poika kävi koulua Lahdessa ja Lapinjärvellä ja liittyi 23-vuotiaana tarinan mukaan juovuspäissään Ranskan muukalaislegioonaan. Siellä vuoden palveltuaan hän pääsi legioonasta pakoon äitinsä järjestämänä. Hän toimi äitinsä yrityksen kaupallisena johtajana ja sitten maanviljelijänä äidin ostamalla maatilalla Orimattilasta. Poika avioitui, sai kaksi lasta ja yritti opetella maanviljelystä kunnes jätti perheensä, muutti Lahteen ja perusti oman vaatetustehtaan, jälleen äitinsä tukemana.


title: Evald Virtanen

text: Yrityksellä nimeltä Uusi Paita- ja Esiliinatehdas oli vaikeuksia saada materiaaleja. Niinpä Evald Virtanen matkusti Japaniin ja osti sieltä miljoona metriä hyvää puuvillakangasta. Tämän ja satojen sitä seuranneiden Aasian-matkojen myötä Virtasessa heräsi elinikäinen kiinnostus Kaukoidän kulttuureja kohtaan niin, että hän kääntyi buddhalaiseksi.


title: Evald Virtanen

text: Rauhankadun ja Harjukadun kulmauksessa toiminut yritys sai vuonna 1938 nimen Evald Virtanen ja myöhemmin se tunnettiin Ewald Oy:nä. Paitojen ohella tehdas tuotti muun muassa Beat-merkkisiä farkkuja.


title: Evald Virtanen

text: Evald Virtanen kuoli 90-vuotiaana Frankfurtin messuilla vuonna 1990. Hän oli loppuun asti mukana yrityksensä toiminnassa, joka päättyi konkurssiin hänen kuolemaansa seuraavana vuonna, kesällä 1991. Viime vaiheissa Ewald oli siirtänyt paitatuotantonsa Portugaliin Piretta-PTA:n kanssa perustamaansa yhteisyritykseen, mutta vaikeudet alkoivat kasautua kun Piretta teki konkurssin ennen Ewaldia. Ewi- ja Ewald-paitojen teettämistä alihankintana jatkoi Hoptio Oy.


title: Evald Virtanen

text: Entiseen Ewald Oy:n paitatehtaaseen rakennettiin vuosina 2017–2018 vuokra-asuntoja muun muassa opiskelijoiden tarpeisiin.


title: Photograph (Ed Sheeranin kappale)

text: ”Photograph” on englantilaisen laulaja-lauluntekijä Ed Sheeranin kappale ja single hänen toiselta studioalbumiltaan "X" (2014). Sheeran on kirjoittanut kappaleen yhdessä Snow Patrol -yhtyeen kosketinsoittaja ja kitaristi Johnny McDaidin kanssa, jonka pianolla soittamasta melodiasta kappale kehittyi. Sheeran levytti ”Photographista” useita versioita eri tuottajien kanssa, kunnes yhteistyö Jeff Bhaskerin ja Emile Haynien kanssa sai kappaleen löytämään muotonsa. ”Photograph” on tyyliltään balladi, jonka musiikillisen keskiön muodostavat akustinen kitara, piano ja rumpukonen ohjelmoitu rytmi. Kappaleen kuvaileva ja yksityiskohtainen sanoitus on kertomus kaukosuhteesta, ja sen inspiraationa on toiminut Sheeranin ja hänen silloisen tyttöystävänsä oma parisuhde.


title: Photograph (Ed Sheeranin kappale)

text: Kappale sai kriitikoilta osakseen positiivisia arvioita, ja erityisesti Sheeranin kirjoittama sanoitus huomioitiin hyväksi. ”Photograph” julkaistiin "X"-albumin viidentenä ja viimeisenä singlenä 11. toukokuuta 2015 b-puolenaan kappale ”I Will Take You Home”. ”Photograph” nousi singlelistan viiden parhaan joukkoon muun muassa Irlannin singlelistalla ja Kanadan Canadian Hot 100 -listalla. Yhdysvalloissa sen sijoitus Billboard Hot 100 -listalla oli kymmenes, ja siitä tuli "X"-albumin kolmas kymmenen parhaan joukkoon Yhdysvalloissa yltänyt single. Britannian singlelistalla se oli parhaimmillaan sijalla 15, ja on sittemmin ylittänyt platinalevyn rajan myyden yli 600 000 kappaletta. Platinalevyn rajan ”Photograph” on ylittänyt myös Uudessa-Seelannissa ja Italiassa, ja kaksinkertaisen platinalevyn rajan Australiassa ja Kanadassa.


title: Photograph (Ed Sheeranin kappale)

text: ”Photograph”-musiikkivideo sai ensiesityksensä 9. toukokuuta 2015, kaksi päivää ennen singlen julkaisua. Musiikkivideo on montaasi Sheeranin lapsuuden ja nuoruuden ajan kotivideoista. Se oli vuonna 2016 parhaan videon Brit Award -ehdokas. Sheeran on esittänyt kappaletta eri televisio-ohjelmissa ja kiertueillaan.


title: Photograph (Ed Sheeranin kappale)

text: 9. kesäkuuta 2016 lauluntekijät Martin Harrington ja Thomas Leonard haastoivat Sheeranin, Johnny McDaidin, kappaleen julkaisijat ja levy-yhtiö Warner Bros. Recordsin oikeuteen plagioinnista väittäen, että Sheeran oli ”Photographilla” kopioinut heidän "X Factor USA" -voittaja Matt Cardlelle kirjoittamaansa kappaletta ”Amazing”. Syyttäjät hakivat Harringtonille ja Leonardille korvauksia yli 20 miljoonan dollarin edestä. Oikeusjuttu ratkesi tuomioistuimen ulkopuolella osapuolien väliseen sopimukseen vuoden 2017 keväällä, jolloin Sheeranin ja McDaidin ei todettu syyllistyneen plagiointiin. Harrington ja Leonard sen sijaan saivat sopimuksen myötä nimensä kappaleen tekijätietoihin, ja osan kappaleen tuotoista itselleen.


title: Photograph (Ed Sheeranin kappale)

text: Ed Sheeran kirjoitti ”Photographin” vuoden 2012 toukokuussa yhdessä Snow Patrol -yhtyeen kosketinsoittaja ja kitaristi Johnny McDaidin kanssa. Sheeran oli ennen kappaleen tekoa keikkaillut Snow Patrolin lämmittelijänä yhtyeen Pohjois-Amerikan kiertueella. McDaid oli kehittänyt pianolla kolmen nuotin loopin, josta tuli ”Photographin” perusta. Kaksikko aloitti kappaleen kirjoittamisen Kansas Cityssa Sheeranin hotellihuoneessa, kun Sheeran hyräili kappaleen sanoituksen ensimmäisiä säkeitä ”Loving can hurt, loving can hurt” McDaidin kannettavalta tietokoneelta soineen pianoloopin päälle.


title: Photograph (Ed Sheeranin kappale)

text: Sheeran ja McDaid ideoivat kappaleen samalla, kun Sheeran rakensi Legoilla ja McDaid työskenteli kannettavalla tietokoneellaan. Muutamia tunteja myöhemmin Sheeran tarttui kitaraansa, ja hänen kertomansa mukaan kappale oli valmis noin puolen tunnin sisällä. Kuunneltuaan sävellyksensä seuraavana päivänä Sheeran ja McDaid päättivät, että he levyttäisivät kappaleen. Sheeran viimeisteli ”Photographin” lopulliseen muotoonsa myöhemmin ollessaan Denverissä, Coloradossa.


title: Photograph (Ed Sheeranin kappale)

text: ”Photograph” oli Sheeranin mukaan ensimmäinen "X"-albumille ”kunnolla kirjoitettu” kappale. Hän on kertonut levyttäneensä kappaleesta noin 60 tai 70 eri versiota. McDaidin kanssa tekemiensä varhaisten versioiden lisäksi hän oli levyttänyt kappaletta esikoisalbuminsa + tuottaneen Jake Goslingin sekä "X"-albumin muiden kappaleiden tuottajana toimineen Rick Rubinin kanssa. Sheeran ei kuitenkaan pitänyt syntyneitä versioita "X"-albumille sopivina tuotoksina. Lopulta yhteistyö Jeff Bhaskerin ja Emile Haynien kanssa sai ”Photographin” löytämään lopullisen muotonsa. Jeff Bhasker työsti kappaletta monen kuukauden ajan, ja Haynie vastasi avustavana tuottajana kappaleen rumpukoneen luoman rytmin ohjelmoimisesta.


title: Photograph (Ed Sheeranin kappale)

text: ”Photograph” on tyyliltään akustinen pop-balladi. Kappaleen musiikki rakentuu akustisen kitaran, pianon, urkujen, sähkökitaran ja bassokitaran sekä kielisoittimien ja ohjelmoidun rumpuraidan varaan. Kappaleen melodian keskiön muodostavat Sheeranin soittama kitara ja tuottaja Jeff Bhaskerin soittama piano, joita rumpujen rytmi, kielisoittimet ja urut seuraavat. ”Photographin” tempo on 54 iskua minuutissa (BPM) ja sitä voidaan kuvata italian kielen sanalla ”largo” (). Kappale on alun perin kirjoitettu E-duurissa ja sen tahtilaji on 4/4. Kappaleen neljän soinnun muodostama sointukulku on populaarimusiikin tunnetuimpia ja käytetyimpiä.


title: Photograph (Ed Sheeranin kappale)

text: Kappaleen sanoitus, jonka on kirjoittanut Ed Sheeran itse, on kertomus kaukosuhteesta. Kappaleen sanoitus koostuu ajoittain hyvin yksityiskohtaisista kuvauksista ja kohtauksista, joissa kappaleen kertoja esimerkiksi muistelee suutelevansa tyttöystäväänsä katuvalon alla kadunvarressa (”When I’m away, I will remember how you kissed me / Under the lamppost back on Sixth street”), ja jossa tyttöystävän kerrotaan pitävän kertojan valokuvaa revittyjen farkkujensa taskussa (”So you can keep me / Inside the pocket of your ripped jeans”). Sanoituksen inspiraation lähteenä on toiminut Sheeranin oma kokemus kaukosuhteesta: hän seurusteli skotlantilaisen laulaja-lauluntekijä Nina Nesbittin kanssa yli vuoden, mutta he olivat seurustelunsa aikana erossa yli viiden kuukauden ajan Sheeranin kiertue-elämän vuoksi.


title: Photograph (Ed Sheeranin kappale)

text: Vuonna 2017 Sheeran tarkensi Kansas Cityssa konsertoidessaan, että ”Photograph” on kirjoitettu Kansas Cityn Intercontinental -hotellissa.


title: Photograph (Ed Sheeranin kappale)

text: Vuoden 2013 helmikuussa Sheeran soitti ”Photographin” demoversion saksalaiselle radioasemalle. Esitystä ei taltioitu, vaikka kyseessä oli ainoa kerta ennen "X"-albumin julkaisua, kun Sheeran soitti kappaleen. Hän kertoi pitävänsä kappaletta eräänä tulevan albuminsa parhaista ja uskovansa, että ”Photograph” tulisi ”muuttamaan hänen uransa” ja takaisi albumin menestyksen, vaikka muut kappaleet eivät tekisi kuuntelijoihin vaikutusta.


title: Photograph (Ed Sheeranin kappale)

text: Sheeran ilmoitti 22. huhtikuuta 2015 Twitter-tilillään ”Photographin” olevan "X"-albumin seuraava single. Se julkaistiin singlenä alun perin HAC-radioasemille 11. toukokuuta ja 12. toukokuuta CHR-radioille. Kappale julkaistiin digitaalisesti ladattavaksi iTunesin kauppaan 20. kesäkuuta 2014. Saksassa se julkaistiin 12. kesäkuuta 2015 myös CD-singlenä b-puolenaan kappale ”I Will Take You Home”. ”Photograph” oli viides ja samalla viimeinen "X"-albumin single.


title: Photograph (Ed Sheeranin kappale)

text: "X"-albumin julkaisun myötä ”Photograph” sai osakseen positiivisen vastaanoton. "Billboardin" Jason Lipshutz kirjoitti arviossaan, että kappaleen sanoituksen osa ”Loving can hurt sometimes / But it’s the only thing that I know” tiivistää koko albumin tunnelman. Lipshutz kuvasi Sheeranin laulun olevan ”hillittyä” ja kitaralla soitetun säestyksen ”epävarmaa”, joita seuraa mahtipontinen rumpuosuus. "The Boston Globen" Sarah Rodman oli samalla kannalla ja sanoi ”Photographin” olevan ”kummitteleva” kappale houkuttelevalla melodialla. "Timen" Jamieson Cox kuvasi Sheeranin yksityiskohtaisen ja voimakkaan sanoituksen fiksuksi ja kappaleen elävöittäväksi kokonaisuudeksi. "The Daily Telegraphin" Neil McCormick piti kappaletta ”sielukkaana balladina”


title: Photograph (Ed Sheeranin kappale)

text: "Viben" Paul Cantor nosti ”Photographin” yhdeksi "X"-albumin kohokohdista ja kuvaili sen olevan ”tunteiden vuoristorata”. "The Observerin" Kitty Empire kutsui kappaletta ”pöhöttyneeksi balladiksi” ja sanoi Sheeranin laulunkirjoittamisen olleen kappaleen kohdalla ”erityisen laskelmoitua”. "musicOMH"-julkaisulle kirjoittamassaan arviossa myös John Murphy kuvaili kappaletta ”laskelmoiduksi ja hieman kyyniseksi, ikään kuin kappale olisi kirjoitettu varta vasten taustamusiikiksi amerikkalaisen televisiosarjan koskettavalle kohtaukselle.”


title: Photograph (Ed Sheeranin kappale)

text: ”Photograph” nousi Britannian singlelistalle suoratoistopalveluissa saadun suosion myötä. Se debytoi brittilistan sijalla 44 heinäkuussa 2014, ja nousi korkeimmillaan listan sijalle 15. Marraskuun alussa se oli viettänyt singlelistalla yhteensä 50 viikkoa. 17. maaliskuuta 2017 British Phonographic Industry sertifioi singlen ylittäneen kaksinkertaisen platinalevyn rajan Britanniassa yli 1,2 miljoonan myydyn kappaleen myötä.


title: Photograph (Ed Sheeranin kappale)

text: Yhdysvalloissa ”Photograph” nousi Billboard Hot 100 -listan sijalle kymmenen. Se oli kolmas "X"-albumin kärkikymmenikköön yltänyt single Yhdysvalloissa. ”Photographin” myötä Sheeranista tuli vuoden 2010 jälkeen yhdeksäs miespuolinen artisti, joka on yhdeltä albumilta saanut Yhdysvalloissa neljä Top 20 -hittiä. Recording Industry Association of America sertifioi singlen ylittäneen kultalevyrajan 21. heinäkuuta 2015, tuplaplatinarajan 29. helmikuuta 2016 ja triplaplatinarajan 16. elokuuta 2017.


title: Snellmaninpuisto

text: Snellmaninpuisto (tai joskus "Snellmanin puisto") on Kuopion keskustassa, Vahtivuoren kaupunginosassa Kuopion tuomiokirkon vierisessä korttelissa satamaa kohti mentäessä sijaitseva kaupungin vanhin puisto. Puiston pinta-ala on 1,4 hehtaaria.


title: Snellmaninpuisto

text:
Ennen puistovaihetta Snellmaninpuiston alueella sijaitsi nimellä "Kustaantori", "Suurtori" tai "Kirkkotori" tunnettu kaupungin ensimmäinen päätori. Vuodesta 1842 alkaen alueelle ja tuomiokirkon ympärille istutettiin puita, aluksi haapoja. 1850-luvulla torikauppa siirrettiin nykyisen Kuopion torin paikalle ja aiempaa toriaukiota alettiin muuttaa laajemmin puistoksi. Puisto tunnettiin nimellä "Kirkkopuisto".
Puiston keskellä paljastettiin 3. heinäkuuta 1886 Johannes Takasen veistämä J. V. Snellmanin rintakuva. Tämän johdosta puisto sai nimen "Snellmaninpuisto". Puistoaluetta on muutenkin muokattu useissa vaiheissa. Vuosina 2018–2019 osana puiston peruskorjausta suuri osa vanhemmasta puustosta kaadetaan. Tällöin heikkokuntoisia puita saadaan poistettua ja raivataan riittävästi tilaa valolle, jota uudet puuntaimet tarvitsevat.


title: Snellmaninpuisto

text:
Puisto kuuluu ympäristöineen osana laajempaan, loppuvuodesta 2017 perustettuun Kuopion kansalliseen kaupunkipuistoon.
Museovirasto luokittelee Snellmaninpuiston ja Kuopion tuomiokirkon ympäristöineen valtakunnallisesti merkittäväksi rakennetun kulttuuriympäristön kohdealueeksi ("Kuopion Snellmanin puisto, tuomiokirkko ja puukorttelit").


title: Snellmaninpuisto

text: Snellmaninpuiston ympäristössä sijaitsevia kulttuurihistoeriallisesti merkittäviä rakennuksia ovat muun muassa:


title: Sulo Santeri Salmensaari

text: Sulo Santeri Salmensaari, vuoteen 1904 Sundholm (10. marraskuuta 1874 Jyväskylä – 24. joulukuuta 1966 Helsinki) oli suomalainen kouluneuvos ja Suomen Vapaakirkon ensimmäinen johtaja.


title: Sulo Santeri Salmensaari

text: Salmensaaren vanhemmat olivat puuseppä Heikki Sundholm ja Amanda Matilda Sandberg. Hänen ensimmäinen puolisonsa vuodesta 1900 oli Augusta Maria Hiltunen (k. 1922) ja toinen vuodesta 1928 Tyyne Liisa Thurman (k. 1966). Salmensaari tuli ylioppilaaksi 1894 ja valmistui filosofian kandidaatiksi 1908. Hän toimi opettajana ja saarnaajana ja opiskeli lähetysopistossa Lontoossa. Suomen Vapaan Lähetyksen sihteerinä hän toimi vuoteen 1908. Käyrän kasvatuslaitoksen johtaja Salmensaari oli 1908–1912 ja Kotiniemen 1914–1918. Hän toimi Kouluhallituksen lastensuojeluosastolla kouluneuvoksena 1918–1924. Sosiaaliministeriön lastensuojelun tarkastaja, ylitarkastaja ja lopuksi raittius- ja alkoholiasioiden osaston päällikkö Salmensaari oli 1924–1941. Hän oli Suomen Vapaakirkon esimies vuodesta 1923 aina vuoteen 1954 asti.


title: Sulo Santeri Salmensaari

text: Salmensaari oli "Lastensuojelulehden" toimittaja 1923–1936 ja julkaisi sekä lastensuojeluun että kirkolliseen työhön liittyviä teoksia:


title: Simula (täsmennyssivu)

text: Simula voi viitata johonkin seuraavista:


title: Aeroflotin lento 4

text: Aeroflotin lento 4 oli Aeroflotin reittilento Habarovskista Irkutskin kautta Moskovaan. Lennolla 15. elokuuta 1958 käytetty Tupolev Tu-104A nousi liian korkealle yrittäessään välttää ukkospilviä, joutui äkilliseen nousuvirtaukseen, sakkasi ja syöksyi maahan Habarovskin aluepiirissä. Lennolla oli 54 matkustajaa ja kymmenen miehistön jäsentä, jotka kaikki kuolivat maahansyöksyssä.


title: Aeroflotin lento 4

text: Onnettomuuskone oli Tupolevin valmistama Tu-104A (rekisteritunnus СССР-Л5442, valmistenumero 7350303), joka oli lentänyt ensilentonsa vuonna 1957. Sen voimalaitteina oli kaksi Mikulin AM-3M -suihkuturbiinia. Koneella oli ennen onnettomuutta lennetty vasta 401 lentoa, joilla sille oli kertynyt 1 041 lentotuntia.


title: Aeroflotin lento 4

text: Lennolla 4 oli kymmenhenkinen miehistö. Ohjaamossa olivat kapteeni Pavel Barabanov, perämies Aleksandr Bdojan, lentoinsinööri Gleb Maslennikov, lentoinsinööriharjoittelija Vasili Martynov, suunnistaja Makar Lazorko, suunnistajaharjoittelija Viktor Drigo ja radisti Aleksandr Anikin. Matkustamohenkilökunnan muodostivat Vladimir Jefimov, Jevgenia Karnatševa ja Tamara Štšepinova.


title: Aeroflotin lento 4

text: Lento 4 lähti Habarovskista kohti Irkutskia kello 21.45 paikallista aikaa. Sääennuste lupasi alueelle ukkosta, pilviä ja sadetta. Viisi minuuttia lentoonlähdön jälkeen miehistö sai luvan nousta 9 000 metriin. Miehistö oli menomatkalla kohdannut ukkospilviä 150 kilometrin päässä Habarovskista, ja koska he eivät vielä olleet tarpeeksi korkealla lentääkseen niiden yli, he tekivät ensin pienen kaarroksen ja nostivat korkeutta ennen kuin kääntyivät ukkosrintamaa kohti.


title: Aeroflotin lento 4

text: Lennonjohdossa vaihtui vuoro kello 22. Koska 8 600 metriin noussut kone lensi yhä pilvessä, uusi vuoro antoi miehistölle luvan nousta 11 000 metriin ja palata 9 000 metriin pilvien jälkeen. Kone ei kuitenkaan päässyt ulos pilvestä edes 11 000 metrissä, ja miehistö pyysi lisäohjeita. Lennonjohto antoi heille luvan nousta 12 000 metriin.


title: Aeroflotin lento 4

text: Miehistö saavutti annetun korkeuden kello 22.14 ja ilmoitti olevansa pilvien yläpuolella, mutta näkevänsä lisää pilviä edessäpäin. Kapteeni ilmoitti, että he yrittävät kiertää pilvet, ja mikäli se ei onnistu, lento palaisi Habarovskiin. Lennonjohtaja otti miehistöön uudelleen yhteyttä kello 22.18, jolloin miehistö pyysi häntä odottamaan hetken. Minuuttia myöhemmin miehistö vastasi jälleen yhteydenottoon, mutta vastaus katkesi kesken, eikä koneesta enää kuultu. Molemmissa viesteissä puhuja kuulosti jännittyneeltä ja rasittuneelta.